
1. Įvadas ir tikslas

Modulio tikslai:


pateikti teorinių ir praktinių patarimų profesinių dalykų mokytojams, kaip lietuviškai mokyti mokinius iš užsienio, kuriems lietuvių kalba nėra gimtoji;
apžvelgti galimas mokymo metodikas ir jų principų taikymą dėstant lietuvių kalba, pateikti praktinių patarimų ir pavyzdžių;
pristatyti kelių profesinių pamokų planus ir pavyzdžius;
sudaryti lietuvių kalbos mokymosi priemonių literatūros sąrašą.


Tikslinės šio modulio programos yra suvirintojo, transporto priemonių remontininko, apdailininko, virėjo, kirpėjo, automatinių sistemų mechatroniko, fasadų šiltintojo, šildymo, vėdinimo, oro kondicionavimo sistemų montuotojo, padavėjo ir barmeno, kosmetiko profesinio mokymo programos. Pavyzdinės pamokos ir užduočių pavyzdžiai tikslingai kuriami šioms programoms. Tačiau bendrieji principai ir metodiniai nurodymai gali būti taikomi daugumai profesinio mokymo programų, kuriose lietuviškai mokosi mokiniai iš užsienio arba mokiniai, kuriems lietuvių kalba nėra gimtoji.



MODULIO NAUDOJIMO REKOMENDACIJOS

Modulis – tai tiesiogiai ugdymo procesui parengta praktinė mokymo ir metodinė priemonė, skirta profesijos mokytojams bei patiems mokiniams – trečiųjų šalių piliečiams. Pagrindinė jo paskirtis – padėti profesijos mokytojams organizuoti profesinį mokymą lietuvių kalba, taikant metodus ir praktinius sprendimus, padedančius atsižvelgti į skirtingą mokinių lietuvių kalbos mokėjimo lygį.


MEDŽIAGA PASIŽYMI ĮVAIRIOMIS TAIKYMO GALIMYBĖMIS UGDYMO PROCESE:

modulyje pateiktus metodinius principus, mokymo metodus ir praktinius pavyzdžius galima taikyti planuojant ir organizuojant profesinį mokymą įvairiose profesinio mokymo programose, pritaikant juos pagal mokinių lietuvių kalbos mokėjimo lygį;


pateiktus pamokų planus, užduotis ir praktinius pavyzdžius galima adaptuoti konkrečios profesinio mokymo programos turiniui, keičiant jų apimtį, sudėtingumą ar mokymo metodus;


modulio tekstus, užduotis ir praktinius pavyzdžius galima naudoti kaip dalomąją 
medžiagą mokiniams arba kaip pagrindą rengiant savo mokymo medžiagą;

galima naudoti visą modulį arba pasirinkti tik atskiras jo temas, metodus, praktinius pavyzdžius ar užduotis, pritaikant jas individualiam, poriniam ar grupiniam darbui;


moduliu gali naudotis ir patys mokiniai – trečiųjų šalių piliečiai – savarankiškai, 
gilindami profesinę leksiką, atlikdami užduotis ir rengdamiesi profesinio mokymo 
veikloms.

2. Dabartinė situacija ir problematika
2.1. Tarptautinių mokinių skaičiaus didėjimas profesinėse mokyklose


Pagal ŠVIS (Švietimo valdymo informacinė sistema) pateikiamą statistiką apie profesinių mokyklų mokinius užsieniečius1 Lietuvos profesinėse mokyklose kasmet daugėja studentų iš užsienio. Statistika skaičiuoja visus profesinio lavinimo mokinius: a) mokinius, neturinčius pagrindinio išsilavinimo, besimokančius profesijos ir siekiančius įgyti pagrindinį išsilavinimą; b) mokinius, neturinčius pagrindinio išsilavinimo, besimokančius tik profesijos; c) mokinius, turinčius pagrindinį išsilavinimą, besimokančius tik profesijos; d) mokinius, turinčius pagrindinį išsilavinimą, besimokančius profesijos ir siekiančius įgyti vidurinį išsilavinimą; e) mokinius, besimokančius profesinio mokymo programose kartu su socialiniais įgūdžiais; f) mokinius, turinčius vidurinį išsilavinimą ar baigusius vidurinio ugdymo programas, besimokančius profesijos.

Pateikiamoje lentelėje statistinė informacija rodo, kad per pastaruosius metus ženkliai didėja mokinių užsieniečių skaičius visose profesinio mokymo mokyklose. Svarbu pastebėti, kad ypač didėja besimokančių užsieniečių, turinčių nuolatinius leidimus gyventi Lietuvoje, skaičius.

Lentelė Nr. 1. Statistiniai duomenys apie profesinių  mokyklų mokinius užsieniečius Lietuvoje

	



Mokslo
metai
	
Mokiniai užsieniečiai
(visi mokiniai,
kurie nėra Lietuvos Respublikos piliečiai)
	
Iš jų užsieniečiai, nuolat gyvenantys Lietuvoje 
(asmenys, turintys leidimą
dirbti, atliekantys diplomatinę misiją, imigrantai, turintys nuolatinio gyventojo statusą)
	
Iš jų užsieniečiai, atvykę tik mokytis
(atvykę siekti aukštesniojo mokslo, prieš tai įgiję pagrindinį, vidurinį išsilavinimą savo šalyje, turintys leidimą mokytis)

	
2021–2022
	
80
	
34
	
46

	
2022–2023
	
147
	
96
	
51

	
2023–2024
	
242
	
192
	
50

	
2024–2025
	
689
	
404
	
78

	
2025–2026
	
840
	
473
	
211



Dominuojančios šalys, iš kurių atvyksta užsieniečiai yra: Ukraina, Baltarusija, Rusija, Moldova, Sakartvelas, – tačiau pasitaiko pavieniai ar keli studentai iš JAV, Serbijos, Indijos, Latvijos, Uzbekistano, Danijos, Tadžikistano, Izraelio, Kazachstano, Japonijos, Vokietijos, Filipinų, Vietnamo, Italijos, Belgijos, Rumunijos, Slovakijos, Pietų Korėjos, Afganistano, Sirijos, Nigerijos, Alžyro, Kolumbijos, Airijos.2

1           https://svis.emokykla.lt/pm-mokiniai/
2          Mokiniai užsieniečiai, 2025–2026 metai, https://svis.emokykla.lt/pm-mokiniai/




Tos pačios agentūros pateikiamais duomenimis dominuojanti kalba, kuria mokosi mokiniai yra lietuvių, tik labai nedidelis procentas mokosi rusų ir lenkų kalbomis. Tačiau ši statistika nepateikia duomenų apie mokinius, kurie yra Lietuvos piliečiai, bet jų gimtoji kalba nėra lietuvių, ir apie grįžtančius iš emigracijos Lietuvos piliečius, kurių gimtoji kalba yra lietuvių, bet dažnai pagrindinį ir vidurinį išsilavinimą jie yra įgiję ne Lietuvoje, jie gali būti niekada formaliai ar neformaliai nesimokę lietuvių kalbos. Ši situacija lemia, kad mokinių lietuvių kalbos lygis, jos vartojimo įgūdžiai ir žinios labai varijuoja ir skiriasi.

Pastaraisiais metais siekiant kuo efektyviau integruoti migrantus į Lietuvos profesinį mokymą ir vėliau į darbo rinką bei socialinį gyvenimą diegiamos naujovės. Švietimo, mokslo ir sporto ministerija siūlo užtikrinti pirmosios profesinės kvalifikacijos įgijimą mokantis tik lietuvių kalba. Mokiniams užsieniečiams, nemokantiems lietuvių kalbos, būtų užtikrinama galimybė pereinamuoju laikotarpiu mokytis dvikalbiu būdu (lietuvių kalba ir kita kalba), gauti kitokią pagalbą, kad iki kvalifikacijos suteikimo profesinis mokymas būtų vykdomas lietuvių kalba.3

Mokantis iš kitų šalių gerųjų pavyzdžių svarbu atkreipti dėmesį, kad profesinių programų pasirinkimas, trukmė ir mokymosi rezultatai priklauso nuo mokinio kalbos mokėjimo lygio. Pavyzdžiui, Šveicarijoje migrantams keliami kalbos reikalavimai norint patekti į profesinio mokymo programas priklauso nuo pasirinktos programos sudėtingumo ir trukmės. Siekiant įgyti pagrindinį profesinį mokymą, trunkantį dvejus arba trejus metus reikalaujama būti pasiekus bent B1 kalbos lygį pagal Bendruosius Europos kalbų metmenis. Aukštesnio lygio programoms (3–4 metai), kurioms keliami didesni kalbiniai reikalavimai (pvz., komercijos darbuotojų rengimas), reikalingas B2 lygis. Palengvintas kelias – Federalinis profesinis sertifikatas – siūlomas tiems, kurių mokymosi rezultatai ar kalbos žinios yra žemesnio lygio, tai 2 metų trukmės programos, kurios yra mažiau reikalaujančios ir tarnauja kaip žemesnis slenkstis į darbo rinką.4  Migrantai, kurių kalbos lygis nesiekia B1 kalbos mokėjimo lygio, gali pradėti nuo 1 metų trukmės INVOL programos. Čia mokomasi profesinės kalbos pagrindų kartu su praktiniu darbu, kad būtų pasiektas reikiamas lygis tolesniam mokymuisi.5 Toks laipsniškas kalbos ir profesinio turinio mokymasis galėtų būti pritaikytas ir Lietuvos profesinėse mokyklose, leistų į profesinį ugdymą įtraukti užsieniečius, kurių lietuvių kalbos lygis nėra vienodas ir dažnai gan stipriai varijuoja.



2.2. Nevienodas lietuvių kalbos mokėjimo lygis

Kalbos mokėjimo lygiai apibrėžiami pagal Europos standartus, kurie apskritai numato bet kokios kalbos mokėjimą. Šie standartai jau ilgą laiką taikomi nustatant ir lietuvių kalbos mokėjimo lygį.







3 	Siūloma nuo kitų metų užsieniečiams užtikrinti profesinį mokymą lietuvių kalba, Naujienos 2025-11-05, Švietimo, mokslo ir sporto ministerija, https://smsm.lrv.lt/lt/naujienos-1/pranesimai-ziniasklaidai-1/siuloma-nuo-kitu-metu- uzsienieciams-uztikrinti-profesini-mokyma-lietuviu-kalba-kD82/
4 	Le portail officiel suisse d’information de l’orientation professionnelle, universitaire et de carrière, https://www. orientation.ch/
5          Vocational education and training VET, apprenticeship, https://www.orientation.ch/dyn/show/244498.
Apprenticeships boost immigrant integration in Switzerland, https://www.swissinfo.ch/eng/various/beat-jans- honours-successful-integration-pre-apprenticeship/90238742




Lentelė Nr. 2. Europos Tarybos kalbos mokėjimo lygiai: visuminė  skalė 6

	







Geras vartotojas
	


C2
	
Geba lengvai suprasti iš esmės viską, ką girdi ar skaito. Nuosekliai atpasakodamas diskusijas, pasakojimus ar nuomones geba apibendrinti skirtingų skaitomų ar klausomų šaltinių informaciją. Geba spontaniškai, visiškai laisvai ir tiksliai, perteikdamas reikšmės niuansus išdėstyti savo nuomonę, nuostatą, pažiūras net ir sudėtingesnėse situacijose.

	
	




C1
	
Geba suprasti įvairius sudėtingus ilgesnius tekstus ir suvokti potekstę. Geba spontaniškai, laisvai, ilgai neieškodamas raiškos priemonių, išdėstyti savo nuomonę, nuostatą, pažiūras. Geba lanksčiai ir veiksmingai vartoti kalbą visuomeniniais, akademiniais ir profesiniais tikslais. Geba kurti aiškų, gerai sukomponuotą, detalų tekstą sudėtingomis temomis laikydamasis stiliaus ir formos reikalavimų, tinkamai vartodamas siejimo priemones.

	










Savarankiškas vartotojas
	




B2
	
Geba suprasti sudėtingų tekstų tiek konkrečiomis, tiek abstrakčiomis temomis pagrindines mintis, taip pat ir specializuotas diskusijas profesinėmis temomis. Geba pakankamai spontaniškai ir laisvai bendrauti žodžiu ir raštu, todėl bendravimas su gimtakalbiais, nesukeliant jiems įtampos ir patiems jos nejaučiant, yra visiškai įmanomas. Geba kurti aiškų, detalų tekstą daugeliu temų ir paaiškinti savo požiūrį svarstomais klausimais, išdėstydamas įvairių pasirinkimų pranašumus ir trūkumus.

	
	




B1
	
Geba suprasti aiškių tekstų apie žinomus dalykus, su kuriais susiduria darbe, mokykloje, poilsiaudami ir pan., svarbiausias mintis. Geba susidoroti su dauguma keliaujant susiklostančių situacijų toje šalyje, kurioje kalbama tiksline kalba. Geba bendrauti daugelyje numatomų kasdienio gyvenimo situacijų ir kai kuriose netikėtose situacijose. Geba kurti paprastą rišlų tekstą įprastomis arba jam įdomiomis temomis. Geba apibūdinti patirtį ir įvykius, svajones, viltis, norus, trumpai nurodyti priežastis ir paaiškinti nuomones ar planus.

	








Pradedantis vartotojas
	




A2
	
Geba suprasti sakinius ir dažnai vartojamus posakius, susijusius su svarbiausiomis gyvenimo sritimis (pavyzdžiui, apie asmenį, šeimą, pirkimą, vietos geografiją, darbą). Geba komunikuoti įprastose kasdienėse situacijose apie žinomus dalykus, kai tereikia pasiteirauti informacijos ar ją suteikti. Paprastomis kalbos priemonėmis geba papasakoti apie savo išsilavinimą, artimiausią aplinką, būtiniausius poreikius.

	
	



A1
	
Geba suprasti ir vartoti žinomus būtiniausius posakius ir pagrindines frazes, kad patenkintų konkrečius poreikius. Geba prisistatyti ir pristatyti kitą, užduoti asmeninio pobūdžio klausimų (pavyzdžiui,
kur gyvena, ką pažįsta, kokius daiktus turi) ir atsakyti į tokius pat klausimus. Geba susikalbėti labai paprastai, jei tik pašnekovas kalba lėtai, aiškiai ir yra pasirengęs padėti.







6 	Bendrieji Europos kalbų mokymosi, mokymo ir vertinimo metmenys. Vilnius, 2008, psl. 45 (versta iš: Common European Framework of Reference for Languages: Learning, teaching, assessment, Council of Europe, Cambridge University Press, 2002).




Didžiausi sunkumai kyla, kai klasėje susirenka mokiniai pasiekę nevienodą kalbinį lygį. Lietuvių kalbos vartojimo lygis gali stipriai skirtis tarp tos pačios klasės ar grupės mokinių. Mokiniai ateina mokėdami skirtingus dalykus. Grupėje gali būti labai įvairaus kalbinio pasirengimo mokinių.

Mokytojo užduotis iš pat pradžių išsiaiškinti užsieniečių mokinių lietuvių kalbos mokėjimo lygį ir suprasti mokinių lietuvių kalbos vartojimo galimybes. Mokiniai gali būti išlaikę vienokius ar kitokius Valstybinius lietuvių kalbos kategorijos egzaminus, baigę vienus ar kitus kursus, pateikti įvairius lietuvių kalbos mokėjimo pažymėjimus, tačiau realią ir konkrečią situaciją privalo nusistatyti pats profesinės mokyklos dalyko mokytojas. Lengviausias būdas kalbos lygiui nustatyti yra duoti parašyti testą, bet geriausiai kalbos lygis išaiškėja rašant trumpą rašto darbą arba atsakinėjant į atviruosius klausimus. Optimaliausiai lietuvių kalbos lygį galima nustatyti, kai mokiniai rašo pamokos metu ranka. Jei leidžiama naudotis techninėmis galimybėmis (vertimo programomis) rekomenduotina griežtai apibrėžti ir prižiūrėti jų vartojimą.

Svarbu pirmųjų pamokų metu nustatyti ir išsiaiškinti mokinių kalbėjimo įgūdžius, gebėjimą žodžiu reikšti mintis, įsiminti sudėtingesnius terminus. Tai išryškėja įvadinio pokalbio su mokiniai metu. Galima paklausti, ko mokiniai tikisi iš pamokų, ką yra girdėję ir žino apie vieną ar kitą dalyką (pavyzdžiui, kur planuoja dirbti baigę mokslus, kodėl pasirinkta profesija ar programa gali būti naudinga, ar pasirinkta profesija yra populiari jų šalyje). Reikia atkreipti dėmesį ne tik į tartį ar gramatiką, bet ir į tai, kokiu tempu kalba mokiniai, ar rišliai reiškia mintis, ar vartoja daug žodžių, ar tik apsiriboja pačiais pagrindiniais terminais, ar vartojama leksika yra turtinga. Kalbos lygį atskleidžia ir studentų atsakymų ilgis, ar atsako vienu žodžiu, ar mintis geba reikšti prasmingais sakinais.

Taip pat reikia atkreipti dėmesį, kad to paties mokinio klausymo, skaitymo, kalbėjimo ir rašymo lygiai gali skirtis. Gali būti, kad vienas mokinys geriau kalba, bet prasčiau rašo, o kitas mokinys geriau rašo, bet prasčiau kalba ar prasčiau supranta girdimą tekstą. Mokytojo tikslas – pažinti mokinius, derinti užduotis ir tekstus prie jų kalbos mokėjimo lygio, bet kartu išlaikyti aukštą profesinio mokymo lygį ir lavinti profesines žinias bei įgūdžius.

Šveicarijos fide programa (pranc. Français, Italiano, Deutsch en Suisse), kuri yra nacionalinė kalbinės integracijos sistema, skirta trečiųjų šalių piliečiams ir užsieniečiams mokytis ir vertinti valstybinių kalbų (vokiečių, prancūzų, italų) įgūdžius, gali būti geru pavyzdžiu mokytojams Lietuvoje. Skirtingai nuo tradicinių akademinių egzaminų, ši programa orientuota į praktinį kalbos vartojimą kasdienėse situacijose, pavyzdžiui, bendraujant darbe, pas gydytoją ar valstybinėse institucijose. Vertinimas apima A1–B1 lygius, o jo rezultatas – kalbos pasas, kuris yra būtinas siekiant leidimo gyventi (B arba C tipo) ar Šveicarijos pilietybės. Programos stiprybė yra jos lankstumas, nes žodiniai ir rašytiniai įgūdžiai vertinami atskirai, sudaroma galimybė lavinti tuos kalbos vartojimo įgūdžius, kurie yra svarbūs konkrečioje profesinėje situacijoje.7

Lietuvai, susiduriančiai su didėjančiais migracijos srautais, fide modelis galėtų tapti pagrindu kuriant efektyvesnę lietuvių kalbos mokymo ir integracijos sistemą. Užuot taikius standartizuotus, į gramatiką orientuotus testus, Lietuva galėtų perimti profesinėmis situacijomis ir simuliacijomis grįstą mokymą, kuris padėtų užsieniečiams greičiau įgyti praktinių įgūdžių, būtinų kasdieniniam gyvenimui ir sėkmingam įsiliejimui į darbo rinką. Atskiras žodinių ir rašytinių įgūdžių vertinimas būtų itin aktualus darbuotojams iš trečiųjų šalių, kuriems bendravimas darbo aplinkoje yra svarbesnis už rašybos subtilybes. Tokia sistema skatina įsilieti į darbo rinką ir realų gyvenimą, mokytojams padeda kurti įtraukią, praktiniais įgūdžiais grįstą, mokytis skatinančią aplinką.

7          https://fide-service.ch/en/home




2.3. Lietuvių kalbos metodikos šaltiniai

Lietuvių kalbos mokymas užsieniečiams Lietuvoje vis dar yra palyginti naujas ir besiformuojantis reiškinys, kurio raida ypač suintensyvėjo Lietuvai atgavus nepriklausomybę, bet ypač tapo aktualus pastaraisiais metasi, kai užsieniečių skaičius Lietuvoje ženkliai padidėjo dėl geopolitinės situacijos. Nors lietuvių kalbos kaip svetimosios dėstymo tradicija jau turi tam tikrą pagrindą universitetuose (Vilniaus universitetas, VDU, VDU Šveitimo akademija, Kauno technologijos universitetas, Klaipėdos universitetas, LCC tarptautinis universitetas) ir nuolat organizuojamuose kalbų mokyklų kursuose, šios srities metodika, mokymo priemonės ir mokytojų rengimas dar tik įsitvirtina švietimo sistemoje.

Pastaraisiais metais ypač ryškėja poreikis ne tik mokyti kalbos bendrinės vartosenos, bet ir ugdymo procesą sieti su profesinių įgūdžių formavimu. Tai – naujas išbandymas mokytojams ir visai profesinio mokymo sistemai, kylantis iš augančios užsieniečių, migrantų bei reemigrantų vaikų integracijos į profesines mokyklas ir darbo rinką. Kaip lietuvių kalba gali tapti ne tik komunikacijos, bet ir profesinio mokymosi priemone – tai klausimas, reikalaujantis specifinio pedagogų pasirengimo, integruotos metodikos ir turinio bei kalbos mokymo derinimo. Tokiose situacijose kalbos mokytojas tampa ne vien kalbininkas, bet ir tarpininkas tarp kalbos bei konkrečios profesinės srities turinio. Tuo pačiu, profesinės specialybės mokytojas tampa ir profesinio dalyko, ir kalbos mokytoju, kuriam iškyla sudėtinga užduotis – ugdyti profesinius įgūdžius lietuvių kalba. Tarpdalykinis bendradarbiavimas tarp lietuvių kalbos ir profesijos mokytojų gali būti raktas, leidžiantis sukurti mokymo priemones, padedančias mokiniams siekti gerų profesinių rezultatų, integruotis į Lietuvos kultūrinį gyvenimą ir darbo rinką.


2.4. Mokinių kalbiniai, religiniai, kultūriniai skirtumai

Mokinių kilmė, gimtoji kalba, elgesio normos ir tradicijos turi didelės įtakos jų ugdymui, pasiekimams, tarpusavio bendravimui, integracijai į Lietuvos kultūrinį gyvenimą ir į darbo rinką ateityje.

Mokinių iš užsienio sėkmė ir mokymosi rezultatai priklauso ir nuo jų kultūrinės patirties, kilmės ir šaknų. Dažnai pasitaiko studentų iš slavakalbių šalių (ukrainiečiai, baltarusiai, rusai), Azijos (kinai, korėjiečiai, indai), Artimųjų Rytų (arabiškai kalbančios šalys), grįžtantys Lietuvos emigrantų vaikai iš angliškai ar germaniškai kalbančių šalių. Sudėtingiausia, kai vienoje klasėje arba grupėje yra įvairių mokinių, nes tuomet reikia ne tik atsižvelgti į mokinių lietuvių kalbos lygį, bet į kultūrinius aspektus.

Dabartinės technologijos leidžia išsiversti terminus į įvairiausias pasaulio kalbas. Tačiau kalbinė patirtis: gimtoji kalba, kiek ir kokių užsienio kalbų mokama, kiek ilgai gyventa Lietuvoje ir mokytasi lietuvių kalbos – turi įtakos gebėjimams ir mokymosi pasiekimams.

Mokytojo vaidmuo yra ypatingai svarbus, nes siekiant gerų mokymosi rezultatų ir įtraukiojo mokymosi, reikia atsižvelgi ne tik į lietuvių kalbos mokėjimo skirtumus, bet pagarbiai elgtis su visų rasių ir kultūrų studentais, gerbti mokinių religinius įsitikinimus, padėti integruotis į dabartinį Lietuvos gyvenimą ir darbo rinką. Svarbu pažymėti, kad net ir tarp tos pačios šalies mokinių gali būti įvairių kultūrinių skirtumų. Tai priklauso nuo jų šeimos, išsilavinimo, tradicijų. Siekdamas kuo geriau pažinti savo mokinius mokytojas privalo pagarbiai elgtis su visais mokiniais, neišskirti jų pagal jų kilmę, rasę, religiją, lytį ar orientaciją. Mokinių pasitikėjimas įgyjamas įsiklausant į jų istorijas, patirtis ir pagarbiai elgiantis su visais, tuo labiau, kad neretai, ypač dabartinės geopolitinės situacijos akivaizdoje, pamokose gali būti mokinių iš karo, smurto ar prievartos pažeistų kraštų, net priešiškų ar tarpusavyje kovojančių šalių. Mokytojo vaidmuo čia yra labai svarbus, reikalaujantis ne tik profesinio ar kalbinio pasiruošimo, bet ir psichologijos žinių.




2.5. Mokytojų kvalifikacija

Besikeičiantis mokinių kontingentas ir jų poreikiai, nuolat atsirandančios technologijos lemia tai, kad mokytojas taip pat nuolat turi mokytis ir ugdyti savo kvalifikaciją, mokytis naujų dalykų ir savotiškai mokytis kartu su savo mokiniais. Dabar atsiranda poreikis ne tik išmanyti savo profesinius dalykus, bet gebėti juos pateikti lietuviškai. Pasiruošimas pamokoms ir praktiniams užsiėmimas pagal mokinių poreikius tampa esminis ir neišvengiamas. Profesijos mokytojai patys raginami puikiai mokėti lietuvių kalbą, domėtis savo srities terminija, prisitaikyti prie nuolat atsirandančios ir lietuviškai besiformuojančios naujų technologijų leksikos. Taip pat svarbu gebėti aiškinti kartais labai sudėtingus profesinius dalykus įvairiais kalbos mokėjimo lygiais, mokėti adaptuoti originalius tekstus pagal konkrečių mokinių kalbos mokėjimo lygį. Mokytojo užduotis – derinti profesinį turinį su kalbos mokymu, kurti vizualines priemones, profesinės leksikos žodynus, rinkti vaizdinę medžiagą, kurią galima pritaikyti pamokų metu. Rekomenduotina profesinės mokyklos, kurioje yra daug mokinių užsieniečių, mokytojams dirbti kartu: kurti medžiagą, derinti profesinį ir kalbos mokymą, dalintis pamokos organizavimo, mokinių įtraukimo į mokymo procesą patirtimi, mokytis valdyti klasę, kurioje yra nuo karo pabėgusių ar trauminių patirčių turinčių mokinių.

Dabartinė situacija iškelia nemažai probleminių sričių: trūksta mokytojų, gebančių derinti profesinį turinį su lietuvių kalbos mokymu, nėra parengtų metodikų, profesijos mokytojai neturi pakankamai medžiagos, leidžiančios užsieniečius mokyti lietuviškai ir tuo labiau yra nepakankamai mokymų apie traumas patyrusių mokinių integraciją.



2.6. Visapusis mokinių įtraukimas

Mokytojo darbas yra patriotinis darbas, ugdantis ne tik dalykines mokinių kompetencijas, bet skatinantis tobulinti kalbinius įgūdžius, pristatantis Lietuvą, formuojantis požiūrį į šalį, kurioje jie galimai gyvens ir dirbs. Mokytojo darbas tampa dar labiau svarbus, nes tarptautiniams mokiniams suteikiama galimybė įsitraukti į bendruomenės gyvenimą, tarpusavio bendravimą, mažinti izoliaciją ir palaikyti psichologinę sveikatą. Mokiniai įsitraukia į mokymo procesą keliais lygmenimis: emociškai jaučiasi saugiai ir patogiai pamokų metu, socialiai bendrauja su savo klasės draugais ir bendramoksliais, ugdo lietuvių kalbos įgūdžius ir jaučia progresą, pažįsta Lietuvos kultūrinę aplinką ir bendravimo normas bei aktyviai lavina akademines žinias, lemsiančias jų profesines galimybes ir įsitraukimą į darbinę aplinką.

Profesinių pamokų metu labai svarbu skatinti mokinių įsitraukimą į mokymo procesą naudojant visas galimas vizualias priemones, kuriant realias profesines ir kalbines situacijas, skatinant mokinius dirbti poromis ir grupėmis, organizuojant įvairius projektus ir pristatymus pagal profesinę sritį. Kalbinį įsitraukimą ir lietuvių kalbos lavinimą skatina mokytojo kalbos aiškumas, tekstų ir instrukcijų adaptavimas, dvikalbių ar net trikalbių žodynų kūrimas.

Profesinės pamokos gali būti pirmoji vieta, kur mokiniai atranda bendruomenę Lietuvoje. Tai vieta, kur jie susipažįsta su Lietuvoje priimtinomis elgesio normomis, profesine etika ir pilietinėmis vertybėmis. Mokytojai formuoja užsieniečių požiūrį į Lietuvą, dėl to visapusis mokinių įtraukimas į mokymo procesą tai ir jų įtraukimas į mūsų šalies gyvenimą, kalbinė bei kultūrinė integracija.8


8 	Metodinis vadovas profesinio mokymo įstaigoms dėl trečiųjų šalių piliečių integracijos. Vilnius: Kvalifikacijų ir profesinio mokymo plėtros centras, 2025.





3. Pagrindiniai kalbos ir dalyko mokymo metodai
ir taikymo galimybės

Dalyko mokymas užsienio kalba labiausiai paplitęs anglakalbėse šalyse, todėl galima remtis 
pagrindiniais anglų kalbos kaip antrosios arba anglų kalbos kaip užsienio mokymo principais.

3.1. Kalbos ir dalyko mokymo metodų apžvalga

Turiniu grįstas  mokymas  (Content-Based Instruction)9 – tai užsienio kalbos mokymo metodas, kai kalbos mokomasi nagrinėjant dalykinio turinio tekstus, atliekant profesines užduotis ir kuriant realias darbo situacijas. Kalbos ir gramatikos mokomasi nagrinėjant konkretaus dalyko medžiagą. Nors siekiama mokytis kalbos ir dalyko, visgi šio metodo tikslas yra lavinti ir ugdyti kalbinius įgūdžius. Kalba yra pagrindinis mokymo objektas, o dalykinis turinys yra tik priemonė kalbai mokytis. Mokytojas yra kalbos mokytojas, pasitelkiantis įvairias kalbos mokymo strategijas: tekstų analizę, profesinės leksikos mokymą, komunikacines užduotis. Šio metodo privalumas yra tas, kad kalbos mokomasi realaus turinio pagrindu, ir taip didinama mokinių motyvacija ir įsitraukimas. Didžiausias trūkumas, kad toks kalbos mokymas reikalauja daug pasiruošimo ir specialių tekstų bei užduočių kūrimo, nors dabartinės skaitmeninės galimybės palengvina pasiruošimą pamokoms. Šis metodas daugiau tiktų lituanistams, tiesiogiai mokantiems lietuvių kalbos užsieniečius profesinėse mokyklose.
Integruotas dalyko  ir kalbos  mokymas  (Content and Language Integrated Learning)10  – tai metodas, kai mokiniai vienu metu mokosi dalyko turinio ir kalbos, kuria tas dalykas dėstomas. Profesiniame mokyme tai reiškia, kad profesinės žinios perteikiamos kartu ugdant gebėjimą vartoti lietuvių kalbą praktinėse darbo situacijose. Šio metodo tikslas vienu metu ugdyti dalyko ir kalbos gebėjimus, kai kalba ir dalykinis turinys yra vienodai svarbūs ir lygiateisiai, turinys ir kalba integruojami mokymo procese. Šis metodas labiausiai tinka mokiniams, turintiems vidutinius ar silpnesnius kalbinius gebėjimus. Mokytojas, šiuo atveju, yra dalyko mokytojas, gebantis integruoti kalbos ugdymą į profesinį turinį. Pasitelkiamos autentiškos darbo situacijos, realios grupinės užduotys, diskusijos poroje arba grupėje, projektai. Didžiausias šio metodo privalumas yra tas, kad skatina praktinį kalbos vartojimą, tinka įvairaus lygio grupėms, tačiau iš mokytojo reikalauja dvigubos kompetencijos – kalbos ir mokomojo dalyko išmanymo.
Dėstymas užsienio  kalba, remiasi Dalyko mokymo anglų kalba (English Medium Instruction)11 metodika, – tai mokymo metodas, kai dalyko turinys perteikiamas ne gimtąja, o užsienio (dažniausiai anglų) kalba, siekiant, kad mokiniai vienu metu įgytų dalyko žinių ir

9 	Content-Based Second Language Instruction: What is this? Center for Advanced Research and Language
Acquisition (Carla). https://archive.carla.umn.edu/cobaltt/CBI.html.
Roodsari, S. Z., Harrison, J., Content-based Instruction in Communicative Language Teaching. Journal of Classroom
Action Reseach, Vol. 3 No 2, August, 2024.  https://journal.eltaorganization.org/index.php/jcar/article/view/265/218
10 	Integruotos dalyko ir užsienio kalbos pamokos (EMILE, CLIL) Lietuvos mokyklose. Švietimo problemos analizė,
2019 m. spalis Nr. 4 (175). https://smsm.lrv.lt/public/canonical/1725261273/5905/Integruotas-dalyko-ir-uzsienio- kalbos-mokymas_Internetui.pdf.
Andziulienė, L., Kelli, K., Krikštaponis, A., Vilkancienė, L, Sušinskienė, V., Bazarienė, N., Brazauskienė, R., Integruotas dalyko ir užsienio kalbos mokymas, Švietimo ir mokslo ministerijos Švietimo aprūpinimo centras, 2006.
Bijeikienė. V., Pundziuvienė, D., IDKM diegimas Lietuvos bendrojo lavinimo mokyklose: atvejo analizė. Santalka: Filologija, Edukologija / Coactivity: Pfilology, Educology, 2015, 23 (1), psl. 1–13.
11 	Richards, J. C., Pun, J., A Typology of English-Medium Instruction. RELC Journal. February 2021, p. 1–25.




kalbos gebėjimų, tačiau esminis dėmesys skiriamas dalyko mokymui, o atsakomybę už kalbos lavinimą prisiima studentai dirbdami savarankiškai. Metodas dažniau taikomas aukštajame moksle, kai studentų kalbiniai įgūdžiai yra neblogai išvystyti. Šio metodo tikslas – dėstyti dalyką užsienio kalba, išlaikant akademinį lygį. Kalba yra mokymosi priemonė, bet ne tikslas, nes pagrindinis dėmesys yra skiriamas turinio mokymui. Mokinai dažniausiai jau labai gerai moka kalbą, kuria yra dėstoma, o kalbines spragas turi užpildyti ir išmokti savarankiškai. Kalbos nėra mokoma atskirai, pagrindinės kalbos strategijos yra paskaitos, akademinių tekstų skaitymas ir suvokimas, savarankiškas užduočių atlikimas. Šio metodo privalumai: išlaiko aukštą akademinį standartą, stiprina profesinę terminiją, tačiau didelis kalbos barjeras gali apsunkinti dalyko supratimą, mokinių motyvaciją ir įsitraukimą į mokymosi procesą.


3.2. Metodų lyginimas ir taikymo galimybės dėstant lietuviškai

Šiuos metodus galima taikyti užsieniečius mokant profesinio turinio lietuviškai. Kiekvienas šių metodų derina kalbos ir dalyko mokymą, tačiau svarbu pastebėti, kad jų taikymas priklauso ir nuo mokinių kalbos lygio, kaip gerai jie jau kalba lietuviškai.


Lentelė Nr. 3. Kalbos ir profesinio turinio mokymo  lietuvių kalba lyginamoji lentelė

	
	
Turiniu grįstas mokymas
	
Integruotas dalyko ir kalbos mokymas
	
Dalyko mokymas lietuvių kalba

	

Tikslas
	
Ugdyti lietuvių
kalbos gebėjimus per profesinį turinį.
	
Vienu metu mokyti profesinio turinio ir lietuvių kalbos.
	
Lietuviškai dėstyti profesinio dalyko turinį.

	

Kalbos vaidmuo
	
Kalba – pagrindinis mokymo objektas, dalykinis turinys – priemonė.
	
Kalba ir dalykas – vienodai svarbūs, integruojami.
	
Kalba – mokymosi priemonė, lavinama netiesiogiai per dalyką.

	

Tinkamiausi mokiniai
	
Pradedantieji arba A2– B1 lygio lietuvių kalbos vartotojai.
	
A2–B2 lygio mokiniai, gebantys suprasti profesinį kontekstą.
	
B1–C1 lygio mokiniai, gebantys mokytis dalyko turinio lietuviškai.

	





Mokytojas ir jo vaidmuo
	
Lietuvių kalbos mokytojas, kurio mokomoji medžiaga remiasi profesiniais pavyzdžiais (pvz., tekstai, užduotys, situacijos ar vaidmenų žaidimai paimti iš profesinių vadovėlių).
	
Profesijos mokytojas, kuris sąmoningai planuoja ir siekia profesinių bei kalbos ugdymo tikslų.
	
Profesijos mokytojas, dėstantis dalyką lietuviškai, minimaliai adaptuodamas kalbą.






	
	
Turiniu grįstas mokymas
	
Integruotas dalyko ir kalbos mokymas
	
Dalyko mokymas lietuvių kalba

	


Mokymo strategijos
	
Supaprastinti profesiniai tekstai, žodynas, kalbinės užduotys, dialogai.
	
Autentiški darbo scenarijai, praktinės užduotys, vizualinės priemonės, grupinis darbas.
	
Paskaitos lietuvių
kalba, praktiniai darbai, terminijos vartojimas realiose situacijose.

	

Turinio sudė-
tingumas
	
Supaprastintas, pritaikytas kalbos lygiui.
	
Vidutinio sudėtingumo, palaipsniui plečiamas.
	
Autentiškas, neadaptuotas profesinis turinys.

	


Privalumai
	
Padeda greitai išmokti profesinę leksiką, skatina kalbėti praktinėse situacijose.
	
Skatina aktyvų kalbos vartojimą darbo aplinkoje, stiprina supratimą.
	
Ugdo profesinį mąstymą lietuviškai, artina prie realios darbo kalbos.

	



Trūkumai
	
Ribotas profesinis turinys, reikalauja glaudaus bendradarbiavimo su dalyko mokytoju.
	
Dvigubas tikslas reikalauja daug planavimo ir laiko.
	
Kalbos barjeras gali trukdyti suprasti sudėtingą profesinį turinį.

	




Pavyzdys profesinėje mokykloje
	
Lietuvių kalbos pamoka tema „Sauga darbe“, naudojant tikrus suvirintojo instruktažus ir aiškinant terminus.
	
Pamoka
„Technologijos ir medžiagos“ – mokiniai mokosi lietuviškai apibūdinti fasadų šiltinimo darbų procesą, leksiką
apie naudojamas
medžiagas ir įrankius.
	
Pamoka
„Statybos darbų organizavimas“  – dėstoma lietuviškai
be vertimo, studentai
privalo suprasti ir vartoti profesinę kalbą.



Kiekvienas konkretus metodas turi savų stipriųjų ir silpnųjų pusių. Tačiau iš kiekvieno galima kažką pritaikyti profesinius dalykus mokant lietuviškai. Dominuoja įtraukaus mokymosi metodai, kūrybingai derinantys kalbos ir profesinio turinio mokymąsi.





4. Bendrieji metodiniai principai ir jų taikymo
pavyzdžiai

4.1. Kalbos vartojimas pamokose

Mokinių lietuvių kalbos lygio nustatymas
Kaip jau minėta, pačioje pradžioje labai svarbu išsiaiškinti mokinių lietuvių kalbos lygį, pažinti, kaip jie geba suprasti skaitomą ir girdimą tekstą, patys moka reikšti mintis kalbėdami ir rašydami lietuviškai. Geriausia tai padaryti pačioje pirmoje pamokoje užduodant atviruosius klausimus, susijusius su pamokos tema, būtų gerai testuoti mokinius raštu ir žodžiu. Tai padeda nustatyti, kokio sudėtingumo tekstus ir instrukcijas galima vartoti, kokio pobūdžio darbus ir pranešimus gali suprasti ir ruošti patys mokiniai.

Pavyzdys: 1) paprašyti mokinius prisistatyti, papasakoti apie save ir būsimą darbą;
2) paklausti paprastų įvadinių klausimų: „Kiek laiko gyveni Lietuvoje?“, „Kur mokeisi lietuvių kalbos?, „Kodėl pasirinkai mokytis savo profesijos?“, „Kur norėtum dirbti baigęs mokslus?“, „Ar tavo šalyje pasirinkta profesija yra perspektyvi?“; 3) duoti parašyti testą raštu su atviraisiais klausimais arba rašto darbą tema „Ko tikiuosi iš savo pasirinktos profesijos?“, „Motyvai, paskatinę pasirinkti būsimą profesiją“.

Toks pirminis susipažinimas yra labai svarbus, nes leidžia išsiaiškinti realią situaciją, suvokti mokinių lietuvių kalbos mokėjimo lygį, nustatyti, kiek pamokos turinys turi būti adaptuotas pagal mokinių lietuvių kalbos lygį, išlaikant profesinio turinio autentiškumą ir akademinius standartus.


Lietuvių kalbos vartojimas pamokose

Mokytojas turėtų kalbėti tik lietuviškai, nepersijungti į jokią kitą mokiniams žinomą kalbą. Tai turėtų daryti ne tik mokytojas pamokos metu, bet ir visi profesinio ugdymo centro darbuotojai. Tokiu būdu sudaromos sąlygos mokiniui kuo greičiau pasinerti į lietuvių kalbos vartojimą, nuolat girdėti akademinę ir kasdieninę lietuvių kalbą, skatina kalbėti lietuviškai.

Tai ne visada yra lengva, nes mokytojas pamokos metu turi adaptuoti, paprastinti savo kalbą, perfrazuoti sudėtingus tekstu į paprastesnius, pateikti žodžių ir sąvokų paaiškinimus. Mokytojas turi pasitelkti visą kūrybiškumą, gestus, realius profesinius objektus, vizualias priemones. Tokiu būdu mokiniai lengviau ir greičiau supras pateikiamą informaciją.


Pavyzdys: vietoje vertimo į anglų kalbą – parodyti, kaip atrodo daiktas ar veiksmas
(„Tai yra kampinis šlifuoklis – mes juo šlifuojame“).



Aiški, lėta ir taisyklinga  mokytojo kalba

Mokytojas turėtų kalbėti aiškiai, garsiai, ne per greitai, kad mokiniai suprastų ir įsisavintų sakomą informaciją. Mokytojas turėtų aiškiai artikuliuoti žodžius ir kalbėti taisyklingai. Toks mokytojo kalbėjimas padeda formuoti mokinių klausymo įgūdžius ir pačius mokinius skatina kalbėti garsiai ir aiškiai. Tai ypač svarbu pirmose pamokose, kai mokytojas ir mokiniai pažįsta vieni kitų darbo stilių, 




kalbos manierą ir kartu mokosi mokytis. Vėliau, ypač dėstomo dalyko vėlesnėse pamokose, kai mokiniai jau pasiekia aukštesnį kalbos lygį, mokytojas gali pradėti kalbėti greičiau, vartoti šnekamosios kalbos žodžius arba net pateikti profesinio žargono pavyzdžių. Tokiu atveju rekomenduojama, kad mokytojas pateiktų ir aiškiai nurodytų nenorminius kalbos variantus. Tačiau svarbu pabrėžti, kad pirmiausia reikia išmokyti norminių, taisyklingų žodžių ir tik tada pateikti žargoną ar nenorminę leksiką.


Pamokos tikslų pateikimas

Būtina mokiniams pristatyti kiekvienos pamokos tikslus, numatyti, kokia tema bus nagrinėjama kie-
kvienoje pamokoje ir ką joje mokiniai išmoks. Jei tikslinga, galima išskirti profesinius ir kalbinius tikslus.


Pavyzdys: pamoka apie sriubos virimą: profesinis tikslas – išmokti virti paprastas sriubas, susipažinti su sriubos virimo technologija; kalbinis tikslas – mokytis žodžių, skaičių ir liepiamosios nuosakos.


Vienos pamokos tikslų neturi būti daug. Per vieną pamoką reikėtų išsikelti tris ar penkis svarbiausius tikslus, idėjas ar mintis. Galima sudarinėti ir pildyti savotišką tikslų lentelę ar žemėlapį. Kiekvieną pamoką surašyti tikslus, po to surašyti savaitės tikslus ir galiausiai sukurti savotišką bendrą visų modulio ar dalyko tikslų žemėlapį. Pradžioje tai gali daryti mokytojas, o vėliau tikslus rašyti ir pildyti gali patys mokiniai. Tai ne tik padės apibendrinti viso modulio metu išmoktus dalykus, bet mokiniai matys tikslų planą, galės pakartoti ir prisiminti, ko mokėsi. Kiekvienos pamokos metu mokytojas gali paklausti, ko mokiniai mokėsi praeitą pamoką, savaitės gale ar pradžioje vėl pakartoti, ko mokiniai mokėsi praėjusią savaitę ir t.t. Tokiu būdu mokiniai skatinami vėl kartoti terminus, žodžius, prisiminti profesinius dalykus ir lavinti lietuvių kalbą.


Vartojamų terminų pateikimas ir vizualizacija

Kiekvienoje pamokoje svarbu pateikti terminų žodyną, net jeigu mokiniai jau labai gerai moka lietuvių kalbą. Atsižvelgiant į mokinių lietuvių kalbos lygį, žodžius ir terminus galima pateikti įvairia forma: a) pateikti žodžių sąrašą su paveikslėliais ar piešinėliais, kad mokiniai tiesiogiai sietų ir mokytųsi žodžio su jį reiškiančiu objektu ar veiksmu; b) pateikti žodžius su vertimu į kelias populiariausias kalbas – pasitelkus dabartines dirbtinio intelekto technologijas vertimus pateikti nėra sudėtinga; c) pateikti žodžius su apibrėžimais, lietuviškais paaiškinimais; d) pateikti žodžius su sakiniais ir jų vartojimo pavyzdžiais; e) taip pat galima derinti kelis žodžių ir terminų pateikimo variantus: žodis, paveikslėlis, vertimas ir sakinys.


Pavyzdys: tema „Sauga darbe“ (Fasadų šiltintojo programa) – lentelė su žodžiais
„šalmas“, „pastoliai“, „saugos diržai“, „apsauginės pirštinės“, „respiratorius“, „apsauginiai akiniai“, „pavojinga zona“, „instrukcija“. Paveikslėliai pateikiami arba šalia žodžių, arba rodomi kaip PowerPoint skaidrės.




Tie patys žodžiai su vertimu į anglų ir rusų kalbas:

	
Lietuvių kalba
	
English
	Русский язык

	Šalmas
	Helmet
	Шлем

	Pastoliai
	Scaffolding
	Строительные леса

	Saugos diržai
	Safety harness
	Страховочный пояс

	Apsauginės pirštinės
	Protective gloves
	Защитные перчатки

	Respiratorius
	Respirator
	Респиратор

	Apsauginiai akiniai
	Safety goggles / glasses
	Защитные очки

	Pavojinga zona
	Danger zone
	Опасная зона

	Instrukcija
	Instruction / Manual
	Инструкция





Tų pačių žodžių apibrėžimai ir vartojimas kontekste:

	
Terminas
	
Apibrėžimas

	Šalmas
	Apsauginė galvos priemonė, sauganti nuo krintančių daiktų ir smūgių.

	Pastoliai
	Laikina konstrukcija, ant kurios dirba darbininkai atliekantys fasado darbus.

	Saugos diržai
	Apsaugos priemonė, kuri pritvirtina darbuotoją ir apsaugo nuo kritimo.

	Apsauginės pirštinės
	Pirštinės, saugančios rankas nuo sužeidimų, cheminių medžiagų ar šalčio.

	Respiratorius
	Kaukė arba filtruojanti priemonė, sauganti nuo dulkių ir kenksmingų dalelių.

	Apsauginiai akiniai
	Akiniai, saugantys akis nuo dulkių, nuolaužų ar chemikalų.

	Pavojinga zona
	Vieta, kurioje yra padidinta rizika susižeisti dėl krintančių daiktų, aukščio ar įrangos.

	Instrukcija
	Rašytinės arba žodinės taisyklės ir nurodymai, kaip saugiai atlikti darbą.



Mokiniams, kurių lietuvių kalbos įgūdžiai nėra labai išlavinti, paveikslėliai, realūs objektai ir tiesioginis vertimas į savo gimtąją kalbą labai padeda. Mokiniai, kurie jau geriau moka lietuvių kalbą, turėtų lavinti gebėjimą apibūdinti tuos objektus, juos vartoti kontekste, paprastesniuose sakiniuose ar profesiniuose tekstuose. Tačiau, kadangi vienoje klasėje arba grupėje gali būti mokinių, kurių lietuvių kalbos lygis nėra vienodas, rekomenduotina derinti visus terminų pateikimo būdus: vizualizaciją, vertimą ir kontekstinį vartojimą. Tokiu būdu visi mokiniais išmoks, lavins ir įsisavins profesinę kalbą, galės vieni kitiems padėti mokytis naujų terminų ir įgyti profesinių žinių.

Vartojamus terminus ir žodžius rekomenduojama grupuoti, pateikti pagal kategorijas.




Pavyzdys: programoje „Padavėjas ir barmenas“ žodžiai pateikiami kategorijomis: maisto produktai (vaisiai, daržovės, mėsos produktai ir t.t.), patiekalai (salotos, užkandžiai, karštieji patiekalai, gėrimai ir t.t.), stalo įrankiai (šaukštas, šakutė, peilis, arbatinis šaukštelis ir t.t.), indai (lėkštė, stiklinė, taurė, puodelis ir t.t.), atliekami veiksmai (paduoti, patiekti, įpilti, įberti, suplakti ir t.t.).


Viso kurso ar semestro metu galima kurti vartojamų terminų ir žodžių lenteles, jos gali būti kuriamos pasitelkus internetines programėles, kurias pildo ne tik mokytojas, bet ir patys mokiniai. Tokiu būdu galima bus pakartoti jau išmoktus žodžius, pasitikslinti jų vartojimą, jei staiga kuris nors pasimirš, ir matyti visą tikslinį profesinės leksikos lauką.

Žodyno mokymo  strategijos

Svarbu naudoti įvairias žodynų mokymo strategijas. Žodynas ir terminai yra esminis geros pamokos ir profesinių žinių pagrindas. Profesinio mokymo pamokos yra labai praktiškos, jose vartojama daug labai konkrečių žodžių ir terminų. Realių situacijų kūrimas, darbas dirbtuvėse su tikrais įrankiais ir instrumentais, lengvina darbą. Profesinė leksika gali būti demonstruojama ir tiesiogiai siejama su profesiniais objektais.

Svarbi ne tik terminų ir naujų žodžių vizualizacija, bet ir tarimas. Mokytojas perskaito pamokoje vartojamus žodžius ir terminus. Mokiniai juos kartoja tardami visi kartu choru arba individualiai.

Siekiant įtvirtinti vartojamus terminus galima kurti ir atlikti įvairius pratimus, geriausia juos pateikti ir kurti sunkėjančia tvarka: 1) žodžių atpažinimas – sieti žodžius su paveikslėliais ir žodžių vertimu;
2) žodžių jungimas – jungti priešingos reikšmės arba panašios reikšmės žodžius; 3) jungti žodžius su jų paaiškinimais arba apibrėžimais; 4) žodžių arba jų apibrėžimų įrašymas į sakinį; 5) duotų žodžių įrašymas į tekstą; 6) trūkstamų žodžių įrašymas į tekstą, kai žodžiai nėra duodami; 7) trumpų sakinių, instrukcijų ar tekstų rašymas su duotais žodžiais.


Pavyzdys: pamokos tema „Veido odos valymo procedūra“ (Kosmetiko programa). Pratimai žodynui mokytis ir lavinti, kartu ugdant profesinius įgūdžius. Pratimų modeliai pateikiami sunkėjančia tvarka.



Pratimas 1. Žodžių atpažinimas. Raskite žodžių vertimus.




1. valymas
2. tonikas
3. kaukė
4. masažas
5. drėkinimas
6. serumas
7. kremas
8. kušetė

a) toner b) serum
c) treatment bed d) massage
e) cream
f) moisturizing g) cleansing
h) mask




Atsakymai: 1 – g; 2 – a; 3 – h; 4 – d; 5 – f; 6 – b; 7 – e; 8 – c.





Pratimas 2. Žodžių jungimas. Raskite sinonimus arba antonimus.



Raskite panašios reikšmės žodžius. 	Raskite antonimus.


1. valyti
2. drėkinti
3. masažuoti

a) tepti drėkinantį kremą b) minkštinti audinius
c) prižiūrėti

1. šiltas
2. riebus
3. švelnus

a) šiurkštus b) šaltas
c) sausas




Atsakymai: 1 – c; 2 – a; 3 – b.	Atsakymai: 1 – b; 2 – c; 3 – a.





Pratimas 3. Žodžių jungimas su paaiškinimais.




1. tonikas
2. kaukė
3. serumas
4. masažas
5. drėkinamasis kremas

a) procedūra, kai į odą įmasažuojami kremai ar aliejai;
b) skystis, kuris atgaivina odą po valymo;
c) priemonė, kuri giliai maitina ir aktyviai veikia odą;
d) tepama priemonė, kuri padeda išlaikyti odos drėgmę;
e) priemonė, kuri uždedama ant odos 10–15 minučių.




Atsakymai: 1 – b; 2 – e; 3 – c; 4 – a; 5 – d.


Pratimas 4. Žodžių ar apibrėžimų įrašymas į sakinį. Įrašykite šiuos žodžius: kaukė, kremas, masažas, serumas, tonikas

1.	Po valymo visada naudojame ............................... , kad nuvalytume likučius.
2.	Drėkinamasis ............................... padeda išlaikyti odos drėgmę ir minkštumą.
3.	Procedūros metu kosmetikas atlieka veido ............................... .
4.	............................... yra stipresnė priemonė negu kremas.
5.	Ant veido uždedama ............................... ir laikoma 10–15 minučių.



Atsakymai: 1 – toniką; 2 – kremas; 3 – masažą; 4 – serumas; 5 – kaukė.

Pratimas 5. Duotų žodžių įrašymas į tekstą.



Į tekstą įrašykite šiuos žodžius: kaukė, kremas, masažas, tonikas, valymas. Jei reikia, pakeiskite žodžio gramatinę formą.

Veido odos procedūra pradedama nuo odos (1)............................... . Tada naudojamas (2)..................
............ , kuris atgaivina ir paruošia odą. Po to atliekamas veido (3)..............................., kad pagerėtų kraujotaka. Procedūros pabaigoje uždedama (4)............................... , o galiausiai užtepamas drėkinamasis (5)............................... .



Atsakymai: 1 – valymo, 2 – tonikas, 3 – masažas, 4 – kaukė, 5 – kremas.

Pratimas 6. Trūkstamų žodžių įrašymas (žodžiai neduodami). Į tekstą įrašykite reikiamus žodžius.


Kosmetikas paprašo kliento atsigulti ant ............................... . Vėliau klientui paaiškina, kad reikėtų .............................. ir atsipalaiduoti. Kosmetikas pradeda procedūrą nuo odos ............................. . Po  odos  paruošimo  atliekamas  švelnus  ...............................  ,  o  pabaigoje  tepama  drėkinamoji ............................... .



Galimi atsakymai:  kušetės, užsimerkti, valymo, masažas, kaukė / priemonė / kremas.

Pratimas 7. Trumpų sakinių, instrukcijų ar tekstų rašymas su duotais žodžiais. Atlikite šias užduotis vartodami žodžius: užsimerkite, atsigulkite, kaukė, tonikas, masažas,
 drėkinimas 

1.  Parašykite 3 sakinius su žodžiu tonikas.
2. Sudarykite instrukcijas klientui su žodžiais atsigulti, užsimerkti.
3. Parašykite trumpą procedūros aprašymą (3–4 sakiniai), pavartodami žodžius kaukė, masažas, kremas.



Galimi atsakymai:
1.  Kosmetikas toniku nuvalo odą. Tonikas atgaivina veido odą. Po toniko tepame serumą.
2. Prašom atsigulti ant kušetės. Prašom užsimerkti ir atsipalaiduoti, aš pradėsiu veido valymo procedūrą.
3. Procedūros metu atliekamas masažas, kuris atpalaiduoja veido raumenis. Po to uždedama kaukė. Galiausiai atliekamas drėkinimas kremu.
 (
Pratimas
 
5.
 
Duotų žodžių įrašymas į 
t

)




4.2. Užduočių pateikimo strategijos

Vizualizacijos naudojimas

Profesinio ugdymo pamokose labai svarbu pasitelkti vizualizaciją, medžiagą pateikti vizualiai, su iliustracijomis, nuotraukomis, vaizdo įrašais. Dėstomas dalykas, tekstas turėtų turėti skaidres, kad mokiniai galėtų informaciją gauti ne tik klausydami, bet tą pačią informaciją galėtų skaityti ar matyti jos iliustracijas vaizdais ar trumpais filmais (PowerPoint prezentacijos, pamokų kūrimo programėlės, vaizdo įrašai YouTube kanale). Pradžioje mokytojas turėtų labai daug ruoštis, ieškoti medžiagos ir informacijos. Patys mokiniai, kurdami projektus ir pristatydami surinktą informaciją, galėtų mokytojui padėti susikurti didelę informacinę bazę. Vizualizacija, iliustracija, vaizdo medžiaga padeda įvairių kalbos lygių mokiniams siekti gerų, motyvuojančių rezultatų.

Pavyzdžiai:

1) Automatinių sistemų mechatronikos programos pamokoms mokiniai individualiai arba dirbdami poroje sukuria PowerPoint skaidres su pamokose naudojamais įrankiais ir prietaisais. Pateikia jų nuotraukas, sukuria terminų žodynus. Skaidres patys mokiniai pristato pamokose, pateikia prietaisų naudojimo pavyzdžių visai klasei. Surinktą informaciją pristatę ir aptarę pamokose, ją paskelbia Moodle mokomojoje platformoje (arba kitoje informacinėje erdvėje, kurią naudoja profesinė mokykla), tokiu būdu visi klasės mokiniai dalinasi sukurta informacija, bendrai kuria mokomąją medžiagą, kurią mokytojas gali panaudoti jau kitose pamokose.
2) Fasadų šiltintojo programos mokiniai sukuria ir sumontuoja mokomąjį filmą apie Lietuvoje naudojamas fasadų šiltinimo priemones. Vaizdo įrašus kuria apsilankydami statybinių medžiagų parduotuvėse. Filmai yra peržiūrimi pamokoje ir aptariami kartu su mokytoju.

Tokios užduotys ir projektai skatina mokinius dirbti kartu, analizuoti realias darbui reikalingas medžiagas. Mokiniai įtraukiami į mokomosios medžiagos ir priemonių kūrimą, tai skatina jų motyvaciją, ragina prisiimti atsakomybę už mokomosios medžiagos aiškumą ir patrauklumą, skatina lietuvių kalbos vartojimą ir ugdo realiai pritaikomas profesines žinias. Kūrybiškos ir interaktyvios užduotys patrauklios jaunimui tinka bet kokio lietuvių kalbos lygio mokiniams.

Visus kalbos įgūdžius lavinančios užduotys

Pamokos medžiaga turėtų lavinti visus kalbos įgūdžius: klausymą, kalbėjimą, skaitymą ir rašymą. Dažniausiai klausymas ir skaitymas yra lavinami greičiau, nes mokytojo aiškinimas lavina klausymą, o medžiagos pateikimas raštu – skaitymą. Sunkiausia lavinti rašymą ir kalbėjimą – kai mokiniai patys turi parodyti, ką sugeba parašyti ar pasakyti. Mokantis užsienio kalbą tai yra viena sunkiausių užduočių.

Planuojant pamoką svarbu tikslingai įtraukti profesines užduotis, kurios padėtų lavinti visus kalbos vartojimo įgūdžius.


Pavyzdys: Padavėjo ir barmeno programa, pamokos tema „Klientų aptarnavimas“. Rašymas: patys mokiniai kuria ir rašo galimą restorano ar kavinės valgiaraštį su patiekalais ir ingredientais bei nurodytomis kainomis, tą valgiaraštį patraukliai apiformina ir pristato pamokoje. Skaitymas: grupelėse po tris ar keturis mokiniai skaito savo sukurtus valgiaraščius, lygina, kuriame yra daugiau patiekalų, kuriame 





kainos yra didesnės, kuriame naudojami retesni ingredientai. Kalbėjimas: kuriamos profesinės simuliacijos, kur mokiniai, naudodami tuos pačius sukurtus valgiaraščius, turi suvaidinti situacijas tarp padavėjo ir kliento, jos demonstruojamos visai klasei ir aptariamos su mokytoju. Klausymas: klausant dialogų tarp padavėjo ir kliento, aptariama, kaip padavėjas kalbėjo su klientu, ar buvo mandagus, ar aiškiai atsakė į kliento klausimus.





Palaipsnis užduočių  sunkinimas

Užduotys turėtų būti pateikiamos nuo lengvesnės iki sunkesnės. Pradžioje pateikiamos nesudėtingos užduotys: atpažinti paveikslėlius, atrasti priešingos reikšmės žodžius, duotus žodžius įrašyti į tekstą. Palaipsniui užduotys turėtų sunkėti, ilgėti ir vartojama kalba turėtų būti sudėtingesnė: sujungti žodžius su paaiškinimais ir apibrėžimais, į tekstą įrašyti trūkstamus žodžius. Taip pat ir skaitymo užduotys bei apimtys turėtų po truputį sunkėti ir didėti. Rašto darbai sunkėja nuo pratimo „pabaikite sakinį“, „parašykite instrukciją arba receptą“, iki „detaliai aprašykite procesą“. Rekomenduotina pradėti nuo paprastų žodyno atpažinimo užduočių, po to pereiti prie raiškos logiškais sakiniais, galiausiai baigti trumpais aprašymais.



Medžiagos kartojimas ir interaktyvumas

Siekiant, kad mokiniams būtų lengviau įsisavinti mokomą profesinę medžiagą, svarbu tą pačią medžiagą kartoti ir pateikti įvairiais būdais: skaitymo, rašymo, klausymo, kalbėjimo užduotys turėtų remtis konkrečioje pamokoje mokoma profesine leksika.

Svarbu pamokas organizuoti interaktyviai, skatinti mokinių dalyvavimą, kad mokiniai ne tik klausytų mokytojo pristatymų, bet patys atliktų skaitymo, žodžių mokymosi užduotis ir pratimus individualiai, taip pat diskutuotų konkrečiomis temomis porose ar grupėse, kurtų realias profesines simuliacijas, įsitrauktų į diskusijas, darytų pristatymus žodžiu, ir tokiu būdu įsisavintų profesinę informaciją ir lavintų lietuvių kalbos įgūdžius, parodytų ne tik profesinius, bet ir kalbinius pasiekimus. Kadangi klasėje gali būti mokiniai, kurių lietuvių kalbos lygis nėra vienodas, rekomenduojama mokiniams duoti laiko užduotims atlikti ar pasiruošti atsakinėti. Tokiu būdu, dirbdami individualiai, jie įsisavins ir pakartos mokomą medžiagą, o atsakinėdami jausis patogiau ir drąsiau.



Technologijų ir vertimo įrankių naudojimas

Užsieniečiams vertimo programos – kasdienybė, tačiau svarbu ne tik išmokyti jomis naudotis, bet ir skatinti automatinio vertimo programas naudoti kritiškai, ne visada pasitikėti pateikiama informacija.


Pavyzdys: paprašyti palyginti automatinį vertimą su mokytojo paaiškinimu ir aptarti netikslumus. Svarbu mokyti mokinius patiems vertinti vertimo kokybę, ugdyti kalbinį savarankiškumą. Vertimo programos gali labai padėti mokiniams, kuriems reikia padėti lavinti lietuvių kalbos įgūdžius pradiniame etape.




Dirbtinio intelekto taikymas

Dirbtinio intelekto taikymas padeda mokytojui parengti įdomias ir interaktyvias pamokas. Galima generuoti idėjas ir pasitelkti įvairias internetines programėles.

ChatGPT       – užduočių generavimas, tekstų pagal lygius rengimas, testų ir pratimų sudarymas.
Siekiant gauti naudingų patarimų ir tinkamų atsakymų svarbu kuo aiškiau ir tiksliau suformuluoti užklausas, nurodyti, ką reikėtų padaryti. Bet taip pat svarbu patikrinti gautą informaciją, patikslinti profesinės terminijos vartojimą ir lietuvių kalbos taisyklingumą.

Quizizz         – interaktyvių pamokų kūrimas, užduočių ir testų kūrimas, pateikimas internetu.

Wordwall	– interaktyvių užduočių kūrimas, leidžiantis jas pateikti žaidimo forma, žaidimus galima pristatyti QR kodais, prisijungti klasėje ar namuose.

Kahoot         – individualių arba testų grupėms kūrimas, kuriuos galima atlikti pamokoje ar namuose.

Canva           – pristatymų, vizualizacijų, interaktyvių skaidrių kūrimas.

Quizlet          – virtualių žodžių kortelių kūrimas.

Dabar nuolat atsiranda naujų interaktyvių pamokų kūrimo programų. Dėl to mokytojas turėtų nuolat domėtis naujomis technologijomis. Galima paprašyti ir pačių mokinių kurti užduotis ir domėtis tokiomis programomis, tokiu būdu juos įtraukiant į mokymosi procesą ir skatinant kritiškai taikyti profesines žinias informacijų technologijų aplinkoje.

4.3. Mokinių įtraukimas ir vertinimas

Aktyvus dalyvavimas

Svarbu mokinius įtraukti į mokymosi procesą, duoti kuo daugiau savarankiškų užduočių, taip pat sugalvoti diskusijų grupėmis ir poromis. Vienas efektyviausių būtų, kai mokiniai ne tik mokosi savarankiškai, bet išmoktą medžiagą perteikia savo bendraklasiams, tai – pristatymai, praktinės instrukcijos ar profesinės simuliacijos. Mokiniai gauna praktines užduotis, jas atlieka ir vėliau aptaria ne tik profesinius pasiekimus, bet ir reflektuoja, kalbos vartojimo variantus, modelius, sunkumus ir galimybes. Mokymasis vyksta bendradarbiaujant. Mokiniai dirba poromis, grupėmis, keičiasi vaidmenimis, aiškina vieni kitiems.

Vertinimas orientuotas į turinį

Mokantis lietuvių kalbos kaip užsienio yra įprasta labai greitai ir griežtai taisyti tarties bei gramatikos klaidas. Nuolatinis klaidų taisymas gali psichologiškai blokuoti besimokantį žmogų, silpninti pasitikėjimą savimi. Profesinius dalykus mokant lietuviškai reikia stengtis kuo mažiau taisyti klaidas, vieninteliu atveju reikia perklausti mokinį, jei nebėra aišku, ką jis nori pasakyti. Vertinant mokinius reikia atkreipti dėmesį į profesinio turinio įsisavinimą – vertinimas turėtų orientuotis į profesinį turinį. Kalbos klaidos neturėtų turėti didelės įtakos pažymiui.

Jei gramatinės klaidos bus vertinamos, reikėtų mokinius perspėti iš anksto, kad jie žinotų, jog tai turės įtakos jų pasiekimams ir mokymosi rezultatams. Klaidas rekomenduojama vertinti ir fiksuoti ne viešai, bet individualiai. Galima kiekvienam mokiniui individualiai surašyti gramatines ar tarties klaidas, kurios girdimos jo kalboje. Jas galima pateikti raštu, ar aptarti susitikus su kiekvienu mokiniu asmeniškai.




Rašto darbų vertinimas

Taip pat ir vertinant rašto darbus, svarbu iš anksto nurodyti, kad bus atsižvelgiama į profesinį turinį ir taisyklingą kalbos vartojimą. Pasitelkiant dabartines teksto vertimo ir redagavimo programas tikrai nėra sunku pateikti taisyklingą tekstą, parašytą ne pamokoje. Sudėtingiau rašyti pamokos metu ir atsakinėti į atvirus testo klausimus, egzaminų temas. Čia labai svarbu iš anksto nurodyti, kuo remsis vertinimas, ar bus vertinamas tik turinys, ar vertinamas ir turinys, ir kalba. Žinoma, kad būtų labai naudinga, jei mokytojas taisytų gramatines klaidas, bet vertintų tik profesinį turinį.

Dar naudingiau būtų, jei laikas nuo laiko mokytojas akcentuotų dažniausiai pasitaikančias klaidas ir pateiktų taisyklingus vartojimo variantus. Taip padėtų profesinės kalbos įgūdžius lavinti visiems mokiniams. Taisant klaidas rekomenduotina rodyti ir akcentuoti ne pačias klaidas, bet raštu ar PowerPoint skaidrėse pateikti taisyklingus variantus ir tekstus. Nes tuomet mokiniai įsimena ir fiksuoja taisyklingą kalbą. Labai svarbu, kad mokiniai kuo daugiau girdėtų taisyklingos kalbos variantų ir matytų taisyklingos rašybos pavyzdžių.

Pasiekimų vertinimo gairės

Vertinant mokinio pasiekimus, svarbu atkreipti dėmesį į profesinį mokymąsi ir kalbos lavinimą. Nors neretai mokinio pasiekimus lemia įsitraukimas, dalyvavimas pamokose, rodomos pastangos ir asmeninė iniciatyva. Dėl to reikėtų vertinti ne vien profesinius bei kalbinius įgūdžius, bet mokinio dalyvavimą. Toliau pateikiama lentelė, kurioje apibendrintai pateikiamos mokinių rezultatų vertinimo gairės, leidžiančios bendrai vertinti mokinių pasiekimus, kur pastangos ir mokinių savarankiškumas tampa viena iš vertinimo sudedamųjų dalių.

Lentelė Nr. 4. Apibendrinta vertinimo gairių lentelė

	

Balai
	

Profesiniai įgūdžiai
	
Lietuvių kalbos vartojimas profesinėje situacijoje
	
Pastangos ir savarankiškumas

	

1–4 (neigiamas)
	
Nesuvokia užduoties; dirba netiksliai; daro esmines ar pavojingas klaidas; nesilaiko instrukcijų.
	
Nesupranta pagrindinių žodžių; beveik nevartoja lietuvių kalbos; persijungia į kitas kalbas; nesupranta nurodymų.
	
Neįsitraukia į pamokos eigą; neatlieka užduočių; nerodo motyvacijos.

	
5–6 (patenkinamas)
	
Atlieka paprastas užduotis su pagalba; kartais klysta; iš dalies supranta instrukcijas.
	
Vartoja kelias frazes; daro daug klaidų; reikia nuolatinės pagalbos suprasti instrukcijas.
	
Nesistengia nuolat; dalyvauja tik paragintas; atlieka tik mokytojo pateiktas užduotis.

	


7–8 (geras)
	
Atlieka užduotis gana tiksliai; laikosi saugos taisyklių; supranta instrukcijas.
	
Aktyviai vartoja profesinį žodyną; formuluoja aiškius trumpus sakinius; klaidos netrukdo suprasti.
	
Rodo pastangas; nuosekliai dalyvauja; atsakingai vykdo užduotis; padeda mokytis klasės draugams.







	

Balai
	

Profesiniai įgūdžiai
	
Lietuvių kalbos vartojimas 		Pastangos ir profesinėje situacijoje          savarankiškumas	savarankiškumas

	


9–10 (aukštas)
	
Atlieka viską tiksliai ir savarankiškai; gali paaiškinti darbo eigą; sprendžia keblias profesines situacijas.
	
Sklandžiai ir tiksliai vartoja profesinę lietuvių kalbą; geba paaiškinti procesus; prisitaiko prie pašnekovų kalbinio lygio.
	
Labai motyvuotas; rodo iniciatyvą; savarankiškai sprendžia problemas; geba prisitaikyti prie situacijos.



Pedagoginis jautrumas ir kantrybė

Darbas su užsieniečiais reikalauja daug profesinio pasiruošimo. Profesiniai tekstai, užduotys turi būti priderinami ir adaptuojami pagal mokinių lygį. Tačiau tuo pačiu metu reikia išlaikyti profesinį lygį, mokyti profesinių įgūdžių. Užduočių kūrimas, tekstų pritaikymas reikalauja labai daug laiko ir kūrybiškumo, bet geriausias grįžtamasis atsakas – tai mokinių pasiekimai.

Dirbant su įvairių tautybių mokiniais reikia ir tam tikrų mokytojo charakterio savybių: lankstumo, kantrybės, mokėjimo įsiklausyti, pagarbos įvairių rasių, kultūrų, religijų žmonėms. Ne visada lengva kalbėti paprastesne, adaptuota kalba, ne visada lengva suprasti kitų kultūrų gestus ar raiškos formas.

Profesinio dalyko mokant lietuviškai užsieniečius reikia labai daug kantrybės ir pedagoginio pasišventimo. Ir niekada neprarasti optimizmo, mokėti laviruoti tarp griežtumo ir paskatos, tarp rezultato siekimo ir lėtesnio aiškinimo. Mokytojo tikslas – kurti saugią, įtraukią aplinką, kur lietuvių kalbą prasčiau mokantys mokiniai nebijotų klysti, o kalbą laisviau mokantys mokiniai galėtų lavinti profesinius ir kalbinius įgūdžius ir kartu padėtų augti savo klasės draugams.


4.4. Specifiniai principai būdingi profesiniam mokymui

Tikroviškos profesinės situacijos

Profesinis ugdymas remiasi labai konkrečiais įgūdžiais. Labai svarbu naudoti ir pasitelkti realias instrukcijas, dokumentus, konkrečioje profesijoje vartojamus ženklus, darbo įrankių katalogus. Mokiniai medžiagos gauti gali ne tik iš vadovėlių. Dabar labai daug medžiagos prieinama internete, pateikiamos medžiagų naudojimo instrukcijos, įrankių ir prietaisų aprašymai, receptai ir darbo įrankių aprašymai. Svarbu, kad pamokos remtųsi realiomis ir tikroviškomis profesinėmis darbo situacijomis. Mokiniai skatinami tas situacija imituoti, vaidinti ir įsitraukti į jas (pavyzdžiui: imituoti darbo pokalbį, pildyti realią medžiagų užsakymo formą, žodžiu ir raštu perteikti technologinį procesą).

Tokio mokymo pavyzdys yra INVOL (vok. Integrationsvorlehre) Šveicarijos integruota priešpameistrystės programa, skirta pabėgėliams ir migrantams pasirengti pagrindiniam profesiniam mokymui. Tai vienerių metų trukmės pereinamoji programa, kurios pagrindinis tikslas – padėti į šalį atvykusiems ir vietos kalbos nemokantiems asmenims sėkmingai įsilieti į Šveicarijos darbo rinką. Kalbos mokymas šioje programoje nėra izoliuotas – jis vyksta kartu su praktiniu profesiniu rengimu. Teorijos ir praktikos mokomasi kartu: dalyviai paprastai 3 dienas per savaitę dirba įmonėje, o 2 dienas mokosi profesinėje mokykloje. Kalbos pamokos mokykloje yra tiesiogiai susietos su pasirinkta profesine sritimi. Mokomasi specifinio žodyno ir bendravimo situacijų, kurios yra būtinos dirbant 




konkrečioje darbo vietoje. Kalbiniai įgūdžiai stiprinami per realias darbines užduotis įmonėje, todėl besimokantysis iškart mato kalbos praktinę vertę ir ją įtvirtina kasdienėje veikloje.12



Profesinių simuliacijų arba vaidmenų  žaidimų naudojimas pamokose

Mokiniai skatinami kurti realias darbo situacijas. Pamokų metu reikia kurti realias profesines simuliacijas, kurių metu mokiniai ne tik išmoktų atlikti profesinius veiksmus, bet ir išmoktų vartoti lietuviškus terminus, kalbos subtilybes. Siūloma pasitelkti realias darbines instrukcijas, medžiagų instrukcijas, skaityti priemonių naudojimo instrukcijas, produktų etiketes.



Kultūrinis aspektas

Pamokų metu svarbu aptarti darbo kultūrą Lietuvoje. Skaityti realias darbo sutartis, supažindinti su darbuotojų pareigomis ir teisėmis, supažindinti su Darbo įstatymu. Paaiškinti, kokios institucijos Lietuvoje gina darbuotojų ir darbininkų teises, kur reikėtų kreiptis iškilus nesutarimams su darbdaviu ir problemoms darbovietėje.

Svarbu paaiškinti ir darbo etikos normas, punktualumo reikalavimus, bendravimo įpročius. Pavyzdžiui, tose programose, kur tiesiogiai bendraujama su klientais (kirpėjo, transporto priemonių remontininko, padavėjo ir barmeno, kosmetiko) svarbu paaiškinti mandagaus ir pagarbaus kalbėjimo taisykles, pasisveikinimo ir atsisveikinimo formuluotes: „Laba diena“, „Sudie“, „Ko norėtumėte?“, „Ką norite užsisakyti?“, „Prašom imti“, „Prašom užsimerkti“. Reikia pristatyti ir etiketo taisykles, aprangos kodą. Kartais reikia paaiškinti labai paprastus dalykus: kad Lietuvoje yra nemandagu laikyti rankas kišenėse arba kad patalpoje reikėtų nusiimti kepurę, ypač bendraujant su klientais.



Refleksija

Pamokos pabaigoje svarbu aptarti ir reflektuoti, ko mokiniai išmoko per pamoką. Galima parašyti trumpą testą, tą testą galima rodyti interaktyvioje lentoje ir atsakymus aptarti visiems kartu su mokytoju.

Galima tiesiog paklausti mokinių, kokius tris ar keturis naujus žodžius išmoko pamokoje, koks profesinis veiksmas jiems pasirodė sunkiausias, kokius profesinius terminus jie dažniausiai vartojo pamokos metu. Jei mokiniai pamokos pabaigoje jau pavargę ir jiems sunku sutelkti dėmesį, galima tiesiog vėl pakartoti profesinius žodžius su skaidrėmis, kuriuos jie mokėsi pamokos pradžioje.

Refleksija svarbi mokymosi procesui, nes mokiniai dar kartą pakartoja terminus, pakartoja profesinę informaciją ir ją užtvirtina. Taip pat jie gali pastebėti ir įvertinti mokymosi progresą bei pasidžiaugti pasiektais rezultatais, o tai visada motyvuoja judėti į priekį.





12        Vocational education and training VET, apprenticeship, https://www.orientation.ch/dyn/show/244498.
Apprenticeships boost immigrant integration in Switzerland, https://www.swissinfo.ch/eng/various/beat-jans- honours-successful-integration-pre-apprenticeship/90238742




5. Praktiniai pamokų planų ir užduočių pavyzdžiai



Pateikiami galimi pamokų pavyzdžiai yra hipotetiniai planai. Kiekvienas konkrečios profesijos mokytojas juos turėtų prisiderinti prie savo mokomo dalyko ir pamokoje naudojamos mokomosios medžiagos. Šių planų tikslas – parodyti, kokiu būdu pateikti pamokoje vartojamą žodyną, kokius pratimus galima sukurti siekiant lavinti dalykinį turinį ir vartojant tuos žodžius, kaip priderinti originalius tekstus įvairių lietuvių kalbos lygio mokiniams, kokias realias priemones ar kalbines simuliacijos situacijas galima pasitelkti pamokoje.

Kiekvienos pamokos planas turi šias dalis:

dalykiniai ir kalbiniai tikslai;

pamokos eiga;

vaizdinių priemonių sąrašas;

mokomos leksikos sąrašas;

žodyno mokymo, lavinimo bei tikrinimo užduotys;

individualios užduotys (skaitymas ir rašymas);

profesinės situacijos simuliacija (klausymas ir kalbėjimas);

pamokos refleksijos klausimai ir formos.




SAUGUS ELGESYS EKSTREMALIOSE SITUACIJOSE
(SUVIRINTOJO PROGRAMA)


Programa: 	Suvirintojo programa
Pamokos trukmė: 	90 min.
Tikslinė grupė: 	Profesinės mokyklos mokiniai užsieniečiai
1. TIKSLAI Dalykiniai tikslai:

Mokinius supažindinti su saugaus elgesio reikalavimais ekstremaliose situacijose (įvykus 
nelaimingam atsitikimui darbe, avarijai, incidentui, kilus gaisrui).
Išmokyti tinkamai reaguoti ir veikti ekstremalioje situacijoje, supažindinti su veiksmų seka ekstremalių situacijų metu.
Evakuotis pagal dirbtuvių evakuacinį planą.

Kalbiniai tikslai:

Įsisavinti profesinę leksiką, susijusią su sauga: incidentas, trauma, avarija, gaisras, 
gesintuvas, evakuacija, evakuacijos planas, pavojus ir t.t.
Vartoti ir vykdyti trumpas komandas ekstremalios situacijos ar evakuacijos metu: „Paduok gesintuvą“, „Žiūrėk į planą“, „Išeik į lauką“, „Paskambink pagalbos telefonu“.
Lavinti gebėjimą klausytis, suprasti ir aiškiai kalbėti lietuviškai profesinėse situacijose.



2. PAMOKOS EIGA


	
Pamokos eiga
Laikas
	
Mokytojo veikla
	
Mokinio veikla
	
Metodai, darbo formos

	
Mokinių įtraukimas
5 min.
	
Trumpai paaiškinti, kad pamokos metu vyks evakuacinės pratybos, kad svarbu vykdyti mokytojo nurodymus ir ugdyti psichologinį atsparumą. Pasidomėti, gal mokiniai yra kada nors patyrę ekstremalią situaciją mokykloje ar darbe. Paklausti, ką jie pirmiausiai darė.
	
Mokiniai atsako į mokytojo klausimus. Bando trumpai apibūdinti ekstremalias situacijas.
	
Aiškinimas, dialogas

	
Įvadas
5 min.
	
Rodyti 3 – 4 vaizdus (gaisras, gesintuvas, evakuacija, evakuacijos planas), klausti: „Kas tai?“
„Ką darysi, kai kils gaisras?“, „Kur ieškosi evakuacinio plano?“
	
Mokiniai atsako į klausimus.
	
Aiškinimas, vizualizacija, demonstravimas







	
Pamokos eiga
Laikas
	
Mokytojo veikla
	
Mokinio veikla
	
Metodai, darbo formos

	
Žodyno pristatymas
su vizualizacija
15 min.
	
Mokiniams išdalinamas naujų žodžių sąrašas. Mokomasi tarti ir vartoti žodžius. Pateikus sąrašą galima rodyti daiktų paveikslėlius, PowerPoint skaidres, arba realius objektus. Mokytojas taria žodžius lietuviškai, mokiniai juos pakartoja choru ir vėliau individualiai.
	
Mokiniai užsirašo ir aktyviai mokosi pamokos žodžius. Kartoja žodžių tarimą, savo užrašuose piešia minėtus daiktus.
	
Aiškinimas, leksikos mokymasis, vizualizacija, tarties lavinimas

	
Žodyno mokymosi pratimai
15 min.
	
Mokytojas išdalina pratimus. Mokytojas stebi, kaip mokiniams sekasi atlikti pratimus, atsako į kylančius klausimus.
	
Mokiniai savarankiškai atlieka pratimus.
Visi kartu aptaria atsakymus.
	
Individualus darbas, aiškinimas, rezultatų aptarimas

	
Skaitymas
10 min.
	
Mokytojas išdalina mokiniams adaptuotą tekstą pagal mokinių kalbinį lygį.
	
Mokiniai individualiai išsiverčia tekstus. Pasidaro nežinomų žodžių sąrašą su vertimu į gimtąją kalbą. Jiems leidžiama naudotis informacinėmis technologijomis.
	
Aiškinimas, individualus darbas

	
Skaitomų tekstų aptarimas grupėmis
15 min.
	
Mokytojas suskirsto mokinius į grupes. Mokytojas stebi, kaip mokiniai dirba, individualiai konsultuoja. Pabaigoje mokytojas perskaito neadaptuotą tekstą.
	
Mokiniai susėda poromis arba grupėmis. Poroje arba grupėje mokiniai yra skirtingų kalbinių lygių. Jie aptaria ir palygina tekstus bei vartojamus žodžius. Padeda vienas kitam suprasti adaptuotus tekstus. Mokiniai poromis (vienas skaitęs tekstą A2 lygiu, kitas B2 lygiu) aptaria skaitytą tekstą, atsako į užduodamus klausimus.
	
Darbas poromis arba grupėmis







	
Pamokos eiga
Laikas
	
Mokytojo veikla
	
Mokinio veikla
	
Metodai, darbo formos

	
Ekstremalios situacijos simuliacija.
20 min.

Aprašymas  pateikiamas vėliau.
	
Mokytojas pristato simuliaciją, suskirsto mokinius vaidmenimis, stebi mokinių veiksmus ir aptaria suvaidintos evakuacijos eigą.
	
Mokiniai visi kartu dalyvauja simuliacijoje, pasiskirsto vaidmenimis, dalyvauja evakuacijos pratybose. Kartu su mokytoju reflektuoja simuliacijos eigą.
	
Komandinis darbas

	
Pamokos žinių apibendrinimas
5 min.
	
Mokytojas rodo skaidres su 10 testo klausimų ir galimų atsakymų.
	
Mokiniai pasako teisingą atsakymą.
	
Šis testas gali būti atliekamas žodžiu klasėje, kai dalyvauja visi mokiniai, arba rašomas kiekvieno individualiai, poromis, arba grupėmis.



3. PRIEMONĖS

PowerPoint skaidrės su ekstremalių situacijų nuotraukomis.
PowerPoint skaidrės su naujos leksikos paveikslėliais.
Realūs daiktai: gesintuvas, nedegus indas, pirmosios pagalbos rinkinys. Evakuacijos planas (reali patalpos schema arba kopija).
Žodžių, skaitymo ir pratimų lapai.

4. PAMOKOS LEKSIKA

Pamoka modeliuojama pagal neadaptuotą tekstą ir informaciją jame.13

II. DARBUOTOJO/MOKINIO PAREIGOS IR VEIKSMAI ĮVYKUS NELAIMINGAM ATSITIKIMUI
1.  Įvykus nelaimingam atsitikimui darbe, avarijai, incidentui, kilus gaisrui, darbuotojas/mokinys privalo imtis priemonių pagal galimybes bei turimas žinias pašalinti priežastis, galinčias sukelti traumas, ūmius apsinuodijimus, avarijas, apie tai nedelsiant informuoti darbo vadovą, prireikus suteikti pirmąją pagalbą nukentėjusiems.
2.  Darbuotojas/mokinys, nukentėjęs dėl nelaimingo atsitikimo darbe (jeigu jis pajėgia), ir asmuo, matęs įvykį arba jo padarinius, privalo nedelsdami pranešti darbų vadovui apie nelaimingą atsitikimą darbe.
3.  Įvykus incidentui (incidentas – nesaugus įvykis, susijęs su darbu, kai nesužeidžiamas nė vienas

13 	https://suvirinimopasaulis.lt/ds-pavyzdine-instrukcija





darbuotojas/mokinys arba kai dėl darbuotojo/mokinys traumos, gautos incidento metu, reikalinga tik pirmoji medicinos pagalba), būtina išsiaiškinti jo priežastis ir imtis konkrečių priemonių, kad tai nepasikartotų.

III. EVAKUACIJOS KELIAI, PRIEŠGAISRINĖS  PRIEMONĖS IR JŲ IŠDĖSTYMO VIETOS
1.  Evakuaciniai išėjimai turi būti neužkrauti, paruošti žmonėms evakuoti.
2. Patalpos turi būti švarios, tvarkingos.
3. Patalpose negalima kūrenti laužų, deginti fakelų, rūkyti.
4. Rūkyti leidžiama tik lauke tam tikslui skirtose vietose, kuriose yra nedegus indas nuorūkoms dėti.
5. Gaisro gesinimo priemonės ir naudojimosi jomis taisyklės:
5.1.   prieinamiausios priemonės gaisrui gesinti yra vanduo, rankiniai gesintuvai ir net drabužiai;
5.2.  bendriausioji taisyklė – gesinti gaisrą intensyviausio degimo vietoje, prieinamiausiomis priemonėmis veikti ne liepsną, o degantį paviršių. Pirmiausia reikia užkirsti kelią ugniai plisti;
5.3.  jeigu yra kabančių arba nutrauktų (apdegusių) elektros laidų, kol nėra aišku, kad laidais nebeteka srovė, reikia elgtis taip, tarsi prie jų tikrai prijungta įtampa, ir imtis atitinkamų saugumo priemonių.
6. Kilus gaisrui darbovietėje, darbuotojai/mokiniai privalo:
6.1. darbuotojas/mokinys, pastebėjęs kilusį gaisrą, telefonu praneša Bendrajam pagalbos
        centrui (tel. 112);
6.2. jeigu nepavyksta liepsnos užgesinti per 8–10 sekundžių (pirmu gesintuvu), reikia mesti gesintuvą ir evakuotis iš degančios patalpos į lauką; <...>.


Žodynas gali būti pateikiamas kaip žodžių sąrašas su paaiškinimais arba žodžiai gali būti pateikiami su vertimu į anglų arba rusų kalbas. Galima išdalinti popierines korteles, kur vienoje pusėje žodis parašytas lietuviškai, kitoje angliškai ir rusiškai, arba pasitelkti kompiuterines programėles Wordwall, Quizlet ir kt. virtualioms žodžių kortelėms kurti.

Nelaimingi atsitikimai ir pavojai

	nelaimingas atsitikimas
	netikėtas įvykis, kai žmogus susižaloja

	incidentas
	pavojingas įvykis, bet dažniausiai niekas nesusižeidžia

	avarija
	rimtas techninis įvykis (pvz., susidūrimas, gedimas)

	trauma
	kūno sužeidimas

	apsinuodijimas
	sveikatos sutrikimas, kai žmogus prarijęs pavojingų medžiagų

	nukentėjusysis
	žmogus, kuris buvo sužeistas

	liudininkas
	žmogus, kuris matė įvykį

	pavojus
	situacija, kuri gali sukelti nelaimę






Veiksmai nelaimės atveju

	pranešti
	pasakyti atsakingam asmeniui, kas įvyko

	informuoti
	pateikti svarbią informaciją

	suteikti  pirmą ją pagalbą
	padėti sužeistam žmogui iki atvykstant gydytojui

	imtis priemonių
	veikti, siekiant išspręsti problemą

	pašalinti priežastį
	pašalinti tai, kas sukėlė pavojų

	evakuotis
	greitai išeiti iš pavojingos vietos

	skambinti 112
	skambinti Bendrosios pagalbos centrui



Priešgaisrinė sauga ir evakuacija

	gaisras
	ugnis, deginanti pastatus ar daiktus

	gesintuvas
	specialus prietaisas ugniai gesinti

	gaisro gesinimo priemonės
	įrankiai ir būdai, kaip galima gesinti ugnį

	degantis paviršius
	tai, kas dega (pvz., mediena, popierius)

	deginti  fakelus
	naudoti degantį pagalį (uždrausta patalpose)

	užkirsti kelią ugniai
	neleisti ugniai plisti

	nutraukti laidai
	elektros laidai, kurie yra pažeisti ar nukirsti

	įtampa (elektros)
	elektra laiduose, kuri gali būti pavojinga

	nedegus indas
	saugi dėžė ar talpa nuorūkoms, kuri neužsidega



Darbo ir mokymosi aplinka

	darbo vadovas
	asmuo, kuris atsakingas už darbą ar praktikos vietą

	patalpos
	kambariai, kur vyksta darbas ar mokymas

	evakuaciniai  išėjimai
	durys ar praėjimai, skirti greitai išeiti kilus pavojui

	užkrautas praėjimas
	kai praėjimas užstatytas daiktais

	tvarkinga aplinka
	švari, be šiukšlių patalpa, daiktai sudėti savo vietose







5. ŽODYNO MOKYMO IR LAVINIMO  PRATIMAI



Pratimas 1. Įrašykite šiuos žodžius į sakinius reikiama gramatine forma: evakuotis, gaisras, gesintuvas, pavojus, pranešti



1.  Jei kilo ............................., reikia skambinti 112.
2.  Pastebėjęs nelaimę, darbuotojas turi .............................vadovui.
3.  Kai dega patalpa, reikia kuo greičiau ............................. .
4.  Nutraukti laidai yra rimtas ............................. .
5.  Ugniai gesinti naudojame ............................. .



Atsakymai: 1 – gaisras; 2 – pranešti; 3 – evakuotis; 4 – pavojus; 5 – gesintuvą.





Pratimas 2. Sujunkite žodį su jo paaiškinimu.




1. nelaimingas atsitikimas
2. liudininkas
3. gesintuvas
4. evakuacinis išėjimas

a) įrankis, kuriuo gesiname ugnį b) žmogus, kuris matė įvykį
c) netikėtas įvykis, kai kažkas susižaloja
d) durys ar kelias, kuriuo išeiname pavojaus atveju




Atsakymai: 1 – c, 2 – b, 3 – a, 4 – d.





Pratimas 3. Parašykite priešingos reikšmės žodį arba žodį reiškiantį priešingą veiksmą.



1.  Užkrauti išėjimą – .............................
2.  Nekreipti dėmesio į pavojų – .............................
3.  Rūkyti viduje – .............................
4.  Nesuteikti pagalbos – .............................
5.  Slėpti įvykį – .............................



Galimi atsakymai:  atlaisvinti, pranešti / informuoti, rūkyti lauke / nerūkyti, suteikti pagalbą, pasakyti / pranešti.





Pratimas 4. Sujunkite sakinio dalis, kad gautumėte logišką teiginį.




1. Jeigu yra elektros laidai...
2. Jei negaliu užgesinti ugnies...
3. Pirmiausia reikia...
4. Apie nelaimingą atsitikimą turiu...

a) turiu iš karto evakuotis.
b) nedelsiant pranešti vadovui.
c) reikia elgtis taip, lyg jie būtų pavojingi. d) stabdyti ugnies plitimą.




Atsakymai: 1 – c; 2 – a; 3 – d; 4 – b.



6. SKAITYMO UŽDUOTYS A2 lygiui adaptuotas tekstas.
II. DARBUOTOJO / MOKINIO VEIKSMAI ĮVYKUS NELAIMINGAM ATSITIKIMUI

1.  Jei įvyksta nelaimingas atsitikimas (pavyzdžiui, trauma, avarija, gaisras), darbuotojas arba mokinys turi:
 	pabandyti sustabdyti pavojų, jei tai saugu;
 	pranešti savo vadovui;
 	suteikti pirmąją pagalbą, jei kas nors yra sužeistas.
2.  Jeigu darbuotojas ar mokinys sužeidžiamas darbe, jis arba žmogus, kuris matė įvykį, turi iš karto pasakyti vadovui.
3.  Jei įvyksta incidentas (tai pavojingas įvykis, bet niekas nesužeidžiamas, arba reikia tik 
    nedidelės pagalbos), reikia:
 	suprasti, kodėl tai įvyko;
 	padaryti, kad tai daugiau nepasikartotų.


III. EVAKUACIJA  IR PRIEŠGAISRINĖS  PRIEMONĖS

1.  Evakuacijos išėjimai turi būti laisvi – be dėžių, baldų ir kitų kliūčių.
2.  Patalpos turi būti švarios ir tvarkingos.
3.  Negalima:
 	kūrenti atviros ugnies;
 	deginti fakelų;
 	rūkyti patalpose.
4. Rūkyti galima tik lauke, specialiose vietose. Ten turi būti nedegus indas nuorūkoms.
5. Gaisro gesinimo priemonės:
 	dažniausiai naudojami: vanduo, gesintuvas arba drabužiai;
 	gesinti reikia ten, kur ugnies daugiausia, ne liepsną, o tai, kas dega;
 	svarbu sustabdyti ugnies plitimą;
 	jei yra elektros laidai – reikia elgtis labai atsargiai, nes gali tekėti elektra.
6.  Jei prasideda gaisras:
 	skambinkite 112 (Bendrasis pagalbos centras);
 	jei per 8–10 sekundžių negalite užgesinti ugnies gesintuvu – meskite gesintuvą ir bėkite į lauką.




B2 lygiui adaptuotas tekstas.


II. DARBUOTOJO / MOKINIO PAREIGOS ĮVYKUS NELAIMINGAM ATSITIKIMUI

1.  Jei darbo vietoje įvyksta nelaimingas atsitikimas, avarija, incidentas ar kyla gaisras, 
    darbuotojas arba mokinys turi, kiek įmanoma ir kiek leidžia turimos žinios:
 	pašalinti pavojų ar sustabdyti pavojingą situaciją;
 	nedelsdamas informuoti darbų vadovą ar atsakingą asmenį; 
 	suteikti pirmą ją pagalbą nukentėjusiesiems, jei tai reikalinga.
2. Darbuotojas ar mokinys, kuris pats nukentėjo per nelaimingą atsitikimą (jei jis geba tai 
     padaryti), taip pat bet kuris įvykio liudininkas turi nedelsiant apie tai pranešti darbų vadovui.
3.  Jeigu įvyksta incidentas (tai – nesaugus įvykis, kai niekas nesužeidžiamas arba kai 
   pakanka tik pirmosios medicininės pagalbos), būtina:
 	nustatyti incidento priežastis;
 	imtis konkrečių priemonių, kad tokia situacija nepasikartotų.

III. EVAKUACIJOS KELIAI IR PRIEŠGAISRINĖS PRIEMONĖS

1.  Evakuaciniai išėjimai visada turi būti laisvi ir lengvai pasiekiami, be kliūčių ar daiktų, truk-
dančių išeiti.
2.  Visose patalpose turi būti palaikoma tvarka ir švara.
3.  Griežtai draudžiama:
 	kūrenti ugnį;
 	deginti atvirą ugnį (fakelus ir pan.);
 	rūkyti patalpose.
4. Rūkyti leidžiama tik lauke, specialiai tam skirtose vietose, kur yra įrengti nedegūs indai nuorūkoms.
5. Gaisro gesinimo priemonės ir naudojimosi jomis taisyklės:
 	Dažniausiai  naudojamos  priemonės  –  vanduo,  rankiniai  gesintuvai,  audiniai
    (pvz., drabužiai).
 	Gesinant reikia nukreipti priemones ne į liepsną, o į degantį paviršių – svarbiausia 
    yra sustabdyti ugnies plitimą.
 	Jeigu matomi apdegę ar pakibę elektros laidai, reikia laikytis saugumo taisyklių ir
    elgtis taip, tarsi laidais vis dar tekėtų elektra.
6. Gaisro atveju darbuotojas ar mokinys:
 	turi nedelsdamas paskambinti Bendrosios pagalbos centrui numeriu 112;
 	jeigu liepsnos nepavyksta užgesinti per 8–10 sekundžių naudojant gesintuvą – reikia 
    nedelsiant palikti patalpą ir evakuotis.


Perskaitykite tekstą ir raštu atsakykite į klausimus:


1.   Kaip elgtis įvykus nelaimingam atsitikimui?
2.  Kam svarbu pranešti apie nelaimingą atsitikimą?
3.  Kokie nelaimingi atsitikimai gali įvykti dirbant suvirinimo darbus?
4.  Kada reikia evakuotis iš darbo vietos?
5.  Kaip elgtis, jei neįmanoma suvaldyti situacijos?
6.  Kokiu telefonu skambinti?


7. SIMULIACIJA: NELAIMINGAS ATSITIKIMAS SUVIRINIMO DIRBTUVĖSE


Mokytojas paskiria vaidmenis mokiniams.

Dalyviai:


1 mokinys – nukentėjęs asmuo (apsimeta, kad nudegė ar įkvėpė dūmų)
1 mokinys – liudininkas
1 mokinys – darbo vadovas kiti mokiniai – bendradarbiai
Mokytojas – vertina situaciją, duoda instrukcijas


Scenarijus:

Praktikos metu vienas mokinys suvirindamas palieka įjungtą aparatą be priežiūros ir nueina. Netoliese kitas mokinys dirba su degiomis medžiagomis. Dėl kibirkšties užsidega skudurai ar alyva suteptas popierius. Vienas mokinys nudega pirštą, kitas pastebi ugnį.

Simuliacijos eiga:


1. Pavojinga situacija:
Mokytojas pažymi: „Simuliacijos pradžia“.
Vienas mokinys apsimeta, kad ranka liečiasi prie įkaitusios metalo detalės ir sušunka: „Aaa!
Nusideginau!“
Liudininkas pamato liepsną (įsivaizduojamą) ir pradeda šaukti: „Dega! Gaisras! Pagalbos!“


2. Veiksmai:
Liudininkas praneša vadovui: „Vadove, čia nelaimė – gaisras ir draugas susižeidė!“
Vadovas liepia: „Išjunkit įrangą! Greitai – kas turi gesintuvą? Tu – skambink 112. Ieškok pirmosios pagalbos rinkinio. Padėk kolegai!“
Vienas iš mokinių ieško gesintuvo ir bando gesinti gaisrą.
Vienas iš mokinių skambina 112 (imituoja): „Gaisras suvirinimo dirbtuvėse. Yra sužeistas žmogus.“
Vienas iš mokinių suteikia pirmąją pagalbą, šaldo nudegimą: „Kišk ranką po šaltu vandeniu.“
Kitas mokinys ieško pirmosios pagalbos rinkinio.


3. Evakuacija:
Vadovas sako: „Užgesinti nepavyko – reikia evakuotis! Žiūrėkite į evakuacinį planą! Einam!“
Visi mokiniai randa evakuacinį planą ir kartu išeina iš dirbtuvių.



8. PAMOKOS REFLEKSIJA

Mokytojas rodo skaidres su klausimais ir galimais atsakymais. Mokiniai visi kartu aptaria atsakymus.

	
1. Ką pirmiausia turi padaryti darbuotojas ar mokinys, jei įvyksta nelaimė ar gaisras?

a) išeiti namo;
b) pasakyti vadovui arba atsakingam žmogui;
c) laukti, kol kiti veiks;
d) nekreipti dėmesio.
	
2. Ką turi padaryti žmogus, jei jis susižeidė darbe?

a) pasakyti vadovui;
b) papasakoti draugui; c) užsirašyti į knygelę; d) nuslėpti.

	
3. Kas yra incidentas?

a) žmogus žuvo;
b) sugedo įrankis;
c) įvykis be rimtos žalos, reikia tik pirmos pagalbos;
d) dingsta elektra.
	
4. Ką reikia daryti po incidento?

a) nekreipti dėmesio;
b) skambinti policijai;
c) surasti priežastį ir padaryti, kad tai nepasikartotų;
d) rašyti internete.

	
5. Kokie turi būti evakuacijos išėjimai?

a) užrakinti;
b) laisvi, be kliūčių; c) užstatyti daiktais; d) tik mokytojams.
	
6. Kur galima rūkyti?

a) patalpose, jei yra peleninė; b) tik lauke, specialioje vietoje; c) bet kur, jei yra gesintuvas;
d) prie atidaryto lango dirbtuvėse.

	
7. Kas draudžiama patalpose?

a) tvarkyti vietą;
b) kurti atvirą ugnį; c) gesinti audiniu; d) kalbėti telefonu.
	
8. Kur reikia nukreipti gesintuvą ar vandenį?

a) į dūmus; b) į lubas; c) į ugnį;
d) į degantį daiktą.

	
9. Kaip elgtis,  jei matosi  pažeisti elektros laidai?

a) paliesti su pirštine;
b) galvoti, kad laiduose vis dar yra elektra;
c) kirpti žirklėmis;
d) pilti vandens.
	
10. Ką reikia padaryti, kai kyla gaisras?

a) skambinti 112;
b) bėgti laukan be pranešimo;
c) stovėti arti liepsnos;
d) palikti gesinimą kitiems.




Atsakymai: 1 – b; 2 – a; 3 – c; 4 – c; 5 – b; 6 – b; 7 – b; 8 – d; 9 – b; 10 – a.






TRANSPORTO PRIEMONĖS TECHNINĖS BŪKLĖS TIKRINIMAS  IR DIAGNOSTIKA
(TRANSPORTO PRIEMONIŲ REMONTININKO PROGRAMA)


Programa: 	Transporto priemonių remontininko programa
Pamokos trukmė: 	90 min.
Tikslinė grupė: 	Profesinės mokyklos mokiniai užsieniečiai

1. TIKSLAI Dalykiniai tikslai:

Mokiniai išmoksta naudotis diagnostikos prietaisu.
Mokiniai atlieka pagrindinius veiksmus: akumuliatoriaus atjungimas, diagnostikos jungimas, klaidų nuskaitymas.

Kalbiniai tikslai

Mokiniai įsisavina 10–12 profesinių terminų lietuvių kalba.
Mokiniai gali suformuluoti paprastus veiksmų sakinius („Atjungiu akumuliatorių“, „Patikrinu laidus“, „Prijungiu įrangą“).
Mokiniai geba užmegzti trumpą dialogą tarp meistro ir kliento.


2. PAMOKOS EIGA

	
Pamokos eiga
Laikas
	

Mokytojo veikla
	

Mokinio veikla
	
Užduotys mokiniams
Metodai, darbo formos

	
Įvadas Profesinės leksikos pristatymas
20 min.
	Mokytojas trumpais aiškiais žodžiais pristato temą, rodo diagnostikos įrangą, pateikia terminų žodyną. Terminus galima išversti į anglų, rusų ar kitas mokinių dažniau naudojamas kalbas. Šį žodyną mokytojas gali pateikti kaip dalomąją medžiagą klasėje, pristatyti PowerPoint formatu
su paveikslėliais arba realiais objektais dirbtuvėse.
	Mokiniai žodyną gali pasidaryti patys, žodžius užrašydami
į savo sąsiuvinius ir papildomai nusipiešdami paveikslėlius.

Mokiniai atlieka žodyno lavinimo pratimus. Atsakymus aptaria su mokytoju individualiai arba diskutuodami grupėje.
	Aiškinimas, dialogas, rašymas, pratimų darymas, aptarimas







	Skaitymas ir profesinės leksikos mokymasis
20 min.
	Mokytojas išdalina ir garsiai perskaito tekstą.
Kai mokiniai atlieka užduotis, atsako į klausimus ir juos individualiai konsultuoja.
	Mokiniai skaito tekstą, jį išsiverčia, išsinagrinėja, atlieka teksto suvokimo pratimus, rezultatus aptaria su mokytoju.
	Skaitymas, informacijos nagrinėjimas, rašymas, aptarimas

	Praktinis demonstravimas
20 min.
	Mokytojas demonstruoja diagnostikos procesą, garsiai įvardydamas kiekvieną žingsnį.
Mokytojas pateikia diagnostinių klaidų kodus.
	Mokiniai stebi procesą, užsirašo mokytojo aiškinimus.
	Stebėjimas, klausymas, rašymas, profesinės leksikos siejimas su profesiniais veiksmais, informacijos rinkimas

	Profesinės situacijos simuliacija
20 min.
	Mokytojas paaiškina profesinės simuliacijos eigą.
	Mokiniai kartoja veiksmus grupėse arba porose, kalba trumpais sakiniai.
	Klausymas, kalbėjimas, profesinių veiksmų eiliškumo mokymasis

	Pamokos refleksija
10 min.
	Mokytojas paklausia, kokie buvo dažniausiai vartojami žodžiai pamokoje, paprašo juos surašyti ant lapelių. Perskaito kelis lapelius su žodžiais, kuriuos parašė mokiniai. Visa klasė kartoja žodžius.
	Mokiniai ant lapelių užrašo 5–7 dažniausiai pamokoje girdėtus žodžius ir lapelius atiduoda mokytojui.
	Rašymas, kartojimas






3. PRIEMONĖS


PowerPoint skaidrės su prietaisais ir pamokos žodžių paveiksliukais. Diagnostiniai prietaisai.

Dalomoji medžiaga mokiniams. Lapeliai užrašams ir refleksijai.
4. PAMOKOS ŽODYNAS

Profesinis  žodynas: Diagnostika ir techninė būklė

	
Lietuvių kalba
	
Anglų kalba
	
Rusų kalba

	Diagnostikos prietaisas
	Diagnostic device / scanner
	Диагностический прибор

	Elektrinė grandinė
	Electrical circuit
	Электрическая цепь

	Variklio valdymo sistema
	Engine control system
	Система управления двигателем

	Akumuliatorius
	Battery
	Аккумулятор

	Laidai
	Wires / cables
	Провода

	Jungtis
	Connector / plug
	Разъём

	Klaidų kodas
	Error code
	Код ошибки

	Atjungti
	To disconnect
	Отключить

	Prijungti
	To connect
	Подключить

	Patikrinti
	To check / inspect
	Проверить

	Nuskaityti duomenis
	To read / scan data
	Считать данные

	Variklio klaida
	Engine fault
	Ошибка двигателя

	Remonto dirbtuvės
	Repair workshop
	Автомастерская

	Kompiuterinė diagnostika
	Computer diagnostics
	Компьютерная диагностика

	Įtampa
	Voltage
	Напряжение

	Srovė
	Current
	Ток

	Uždegimo sistema
	Ignition system
	Система зажигания

	Jutiklis
	Sensor
	Датчик

	Valdymo blokas (ECU)
	Control unit (ECU)
	Блок управления (ЭБУ)

	Programinė įranga
	Software
	Программное обеспечение






5. ŽODYNO LAVINIMO UŽDUOTYS


Pratimas 1. Sujunkite žodžius su jų reikšmėmis


	1. Akumuliatorius
	a) elektroninis prietaisas, kuris nuskaito ir parodo klaidas

	2. Laidai
	b) pagrindinis elektros energijos šaltinis automobilyje

	3. Diagnostikos prietaisas
	c) plonos metalinės gyslos, jungiančios elektros grandinės dalis

	4. Klaidos kodas
	d) skaitinis ar raidinis pranešimas, rodantis sistemos gedimą

	5. Jutiklis
	e) įrenginys, kuris matuoja parametrus (pvz., temperatūrą, slėgį)



	1.
	2.
	3.
	4.
	5.

	
	
	
	
	



	
Atsakymai: 1 – b; 2 – c; 3 – a; 4 – d; 5 – e.



Pratimas 2. Užbaikite sakinį. Įrašykite trūkstamą žodį:



1.	Mechanikas prijungia ...................................... prie automobilio.
2.   Jei laidai pažeisti, neveiks ...................................... grandinė.
3.   Kompiuteris rodo ...................................... kodus.
4.  ...................................... matuoja temperatūrą ir slėgį.
5.   Jei akumuliatorius silpnas, automobilis gali ...................................... .



Atsakymai: diagnostikos prietaisą; elektros; klaidų; jutiklis; neužsivesti.



Pratimas 3. Žingsnių seka. Sudėliokite veiksmus tinkama tvarka:



a) Nuskaityti klaidų kodus. b) Atjungti akumuliatorių.
c) Prijungti diagnostikos prietaisą. d) Patikrinti laidus ir jungtis.
e) Paaiškinti rezultatą klientui.



Atsakymai: b – d – c – a – e.






Pratimas 4. Sujunkite žodį, apibrėžimą ir sakinį.


	
Žodis
	
Apibrėžimas
	
Sakinys

	1. Klaidos kodas
	a) elektroninis įrenginys, valdantis automobilio sistemas;
	Mechanikas prijungė kompiuterį prie
........... ir nuskaitytų duomenų

	2. Jutiklis
	b) laidų ir komponentų sistema, per kurią teka elektros srovė;
	Jei ........... nutrūksta, sistema neveikia.

	3. Programinės įrangos atnaujinimas
	c) simbolis, rodantis konkrečią gedimo priežastį;
	Kompiuteris parodė ........... , todėl reikėjo patikrinti jutiklį.

	4. Elektrinė grandinė
	d) prietaisas, kuris matuoja fizinius parametrus (pvz., temperatūrą, slėgį);
	........... siuntė neteisingą signalą, todėl užsidegė įspėjimo lemputė

	5. Valdymo blokas
	e) nauja kompiuterinė versija, kuri pagerina sistemos veikimą;
	Po ........... automobilis pradėjo veikti sklandžiau.




Atsakymai:
1 – c – Kompiuteris parodė klaidos kodą, todėl reikėjo patikrinti jutiklį.
2 – d – Jutiklis siuntė neteisingą signalą, todėl užsidegė įspėjimo lemputė.
3 – e – Po programinės įrangos atnaujinimo automobilis pradėjo veikti sklandžiau.
4 – b – Jei elektrinė grandinė nutrūksta, sistema neveikia.
5 – a – Mechanikas prijungė kompiuterį prie valdymo bloko ir nuskaitytų duomenų.




6. SKAITYMAS


Perskaitykite šį tekstą, išsiaiškinkite nežinomus žodžius ir atlikite užduotis.


Techninė diagnostika14

Automobilių diagnostika – tai technikos sritis, nagrinėjanti automobilių techninės būklės nustatymo neardant metodus, priemones ir pagal nustatytas taisykles atliekamų darbų seką, taip pat diagnozavimo tvarką, technologiją ir organizavimą.

Diagnostika dažnai yra mašinų TP sudėtinė dalis, bet ją galima atlikti ir atskirai.

Diagnostika padeda laiku aptikti ir pašalinti defektus, pagerinti automobilio techninę būklę, apsieiti be daugumos ardymo ir surinkimo darbų. Atliekant TP, prietaisais tiksliai įvertinus automobilio ir jo mazgų būklę, galima optimaliai sureguliuoti mechanizmus. Taip pat didėja automobilio našumas, sumažėja degalų ir alyvos sąnaudos.



14 	Basakirskas, A., Mačiulis, A., Automobilio techninė priežiūra, Automobilių remontininkų rengimas. Vilnius: Profesinio mokymo metodikos centras, 2008, psl. 204–205. https://vavm.lt/wp-content/uploads/2020/04/Knyga_III.pdf






Diagnostikos tikslas – įvertinti bendrąją automobilio techninę būklę, aptikti gedimus (defektus), sumažinti atsarginių dalių, medžiagų ir degalų sąnaudas, taip pat mašinų TP ir remonto kainą bei darbų imlumą, sudaryti sąlygas automobilio TP atlikti ne pagal grafiką, bet prireikus ir taip pagerinti jo techninę parengtį.

Diagnozuojant tiksliai nustatoma automobilio ar jo elemento techninė būklė, defektai ir gaunami duomenys, kurių reikia norint žinoti, kaip keisis automobilio ar jo mazgo būklė ateityje.



Pratimas 1. Pasirinkite teisingą atsakymą.




1. Techninė diagnostika yra:
a) automobilio plovimas b) automobilio dažymas
c) automobilio tikrinimas neardant


2. Diagnostika padeda:
a) padidinti gedimų skaičių b) rasti gedimus anksčiau
c) sunaudoti daugiau degalų


3. Diagnostikai naudojami:
a) dažai
b) prietaisai c) knygos

4. Diagnostika mažina:
a) atsarginių dalių poreikį b) automobilio saugumą c) alyvos kokybę

5. Diagnostikos metu galima:
a) ardyt automobilį
b) nustatyti techninę būklę c) perdažyti automobilį

6. Diagnostika padeda sumažinti:
a) remonto kainą
b) darbininkų skaičių c) automobilio greitį




Atsakymai: 1 – c; 2 – b; 3 – b; 4 – a; 5 – b; 6 – a.




Pratimas 2. Užbaikite sakinius:



1. Diagnostika padeda rasti
2. Atliekant TP prietaisais įvertinama automobilio
3. Diagnostikos tikslas – sumažinti remonto
4. Diagnostiką galima atlikti kartu su TP arba
5. Diagnostika padeda sumažinti ............................................................... sąnaudas.
6. Diagnostika leidžia tiksliai nustatyti ............................................................ būklę.



Atsakymai: 1 – gedimus, defektus; 2 – techninė būklė; 3 – kainą, išlaidas; 4 – atskirai; 5 – 
degalų, alyvos; 6 – automobilio arba mazgo.





Pratimas 3. Pažymėkite, ar šie teiginiai yra teisingi, ar klaidingi.


	Teiginys
	Teisingas
	Klaidingas

	1. Diagnostika leidžia patikrinti automobilį neardant.
	
	

	2. Diagnostika didina degalų sąnaudas.
	
	

	3. Diagnostika gali parodyti, kokia automobilio būklė bus ateityje.
	
	

	4. Diagnostika visada atliekama tik kartu su TP.
	
	

	5. Diagnostika padeda sumažinti remonto kainą.
	
	

	6. Diagnostikai nereikia jokių prietaisų.
	
	




Atsakymai:  1 – teisingas; 2 – klaidingas; 3 – teisingas; 4 – klaidingas; 5 – teisingas; 6 – 
klaidingas.




Pratimas 4. Atsakykite į šiuos klausimus. Parašykite 2–3 pilnus sakinius.



1.	Paaiškinkite, kodėl diagnostika yra svarbi automobilio techninei būklei palaikyti.
2.   Kuo skiriasi diagnostika atliekama kartu su TP ir atliekama atskirai?
3.   Kokius duomenis galima gauti diagnostikos metu?
4.  Kaip diagnostika gali padėti sumažinti automobilio eksploatacijos išlaidas?
5.   Kodėl diagnostikos metu svarbu nenaudoti ardymo?
6.   Kokios automobilio dalys dažniausiai tikrinamos diagnostikos metu?




7. PRAKTINĖ UŽDUOTIS – PROFESINĖ SIMULIACIJA


Du mokiniai atlieka profesinę simuliaciją, o visi kiti stebi jos eigą, pabaigoje komentuoja rezultatus ir keičiasi rolėmis. Būtų naudinga poruoti geriau ir blogiau kalbantį mokinį kartu, kad jie vienas kitam padėtų bendrauti ir gebėtų prisitaikyti prie įvairių profesinių situacijų.

Situacija:

Į autoservisą atvyksta klientas, kurio automobilio prietaisų skydelyje užsidegė įspėjimo lemputė. Meistras turi atlikti kompiuterinę diagnostiką ir paaiškinti rezultatą klientui.

Vaidmenys:


Meistras (mokinys A) – atlieka veiksmus ir vartoja profesinius sakinius lietuviškai. Klientas (mokinys B) – užduoda klausimus ir laukia paaiškinimo.




Užduoties eiga:


1.   Paruošimas
Meistras parodo įrangą: diagnostikos prietaisą, laidus, akumuliatorių.
Abu mokiniai pakartoja pagrindinius žodžius.


2.   Dialogo pradžia
Klientas: „Laba diena. Mano automobilis blogai važiuoja, užsidegė lemputė.“ Meistras: „Reikia atlikti diagnostiką.“

3.   Diagnostikos procesas. Meistras pasakoja, kokius veiksmus atlieka.
„Atjungiu akumuliatorių.“
„Prijungiu diagnostikos prietaisą.“
„Nuskaitysiu klaidų kodus.“


4.   Rezultatas
Meistras: „Kompiuteris rodo klaidos kodą P0300 – variklio uždegimo problema.“ Klientas: „Ką reikia daryti?“
Meistras: „Reikia patikrinti žvakes ir laidus.“


5.   Pabaiga
Klientas: „Ačiū už paaiškinimą.“
Meistras: „Prašom. Automobilį galėsite atsiimti po remonto. Mes jums paskambinsime, kai baigsime darbus.“


Pabaigoje mokytojas su kitais mokiniais aptaria, ar buvo taisyklingai vartojama profesinė leksika, ar buvo tinkama veiksmų seka ir ar buvo išlaikytas pagarbus tonas kalbant su klientu.



8. REFLEKSIJA


Mokiniai ant lapelių užrašo 5–7 dažniausiai girdėtus žodžius pamokos metu. Mokytojas surenka tuos lapelius ir perskaito garsiai žodžius paminėtus keliuose iš jų. Visi kartu dar kartą pakartoja tuos žodžius. Kitą pamoką mokytojas pradeda skaitydamas ir kartodamas žodžius iš lapelių. Tokiu būdu reflektuojama vienos pamokos medžiaga ir apjungiama su kita pamoka.





PAVIRŠIAUS PARUOŠIMAS IR GLAISTYMAS
(APDAILININKO PROGRAMA)


Programa: 	Apdailininko programa
Pamokos trukmė: 	90 min.
Tikslinė grupė: 	Profesinės mokyklos mokiniai užsieniečiai
1. TIKSLAI Dalykiniai tikslai:

Mokiniai supranta paviršiaus paruošimo ir glaistymo seką. Atpažįsta ir moka naudoti pagrindinius įrankius (glaistas, mentelė). Praktikoje geba užtepti glaistą ir išlyginti paviršių.

Kalbiniai tikslai:

Supranta ir vartoja žodžius: glaistas, mentelė, paviršius, paruošimas, lyginimas.
Naudoja trumpas komandas porose: „Užtepk glaistą“, „Lygink mentele“, „Gerai, dabar tu“.
Geba vykdyti paprastas instrukcijas lietuvių kalba.

2. PAMOKOS EIGA

	
Pamokos eiga:
Laikas
	

Mokytojo veikla
	

Mokinio veikla
	
Metodai, darbo formos

	Įžanga
10 min.
	Mokytojas rodo įrankių nuotraukas. Garsiai taria žodžius.
	Mokiniai pasakoja, kokius įrankius yra matę ir naudoję. Pasakoja, ar jų šalyje šie įrankiai yra naudojami.
	Aiškinimas, dialogas

	Pamokos žodyno pristatymas
20 min.
	Mokytojas pristato pamokos leksiką. Rodo skaidres su naujais žodžiais ir realius darbo įrankius. Mokytojas išdalina žodyno mokymo pratimus.
	Mokiniai užsirašo naujus žodžius. Individualiai padaro žodyno lavinimo pratimus. Aptaria atsakymus kartu su mokytoju.
	Klausymas, žodžių kartojimas, rašymas, pratimų darymas, aptarimas

	Vaizdo medžiaga Kaip taisyklingai glaistyti sienas?15
10 min.
	Mokytojas rodo trumpą glaistymo vaizdo įrašą su lietuviškais subtitrais.
	Mokiniai pasako, kokia seka buvo ruošiamos sienos glaistymui.
	Profesinė leksika siejama tiesiogiai su veiksmais, lavinamas klausymas ir supratimas



15 	https://www.youtube.com/watch?v=aXKLYgxtHDA&list=PLVchP-FOzUq8Ri3OWnKHjNpAjeDgwUejd&index=6




	
Pamokos eiga:
Laikas
	

Mokytojo veikla
	

Mokinio veikla
	
Metodai, darbo formos

	Demonstracija
20 min
	Mokytojas demonstruoja glaistymą, garsiai įvardija veiksmus: „Užtepu glaistą“, „Lyginu mentele“.
	Mokiniai stebi mokytoją ir įsimena veiksmų eigą.
	Klausymas, profesinių veiksmų atlikimas

	Darbas poroje
20–30 min.
	Mokytojas suskirsto mokinius poromis. Jei įmanoma, jie atlieka praktines užduotis.
	Mokiniai poromis pakartoja veiksmus. Vienas daro, kitas sako. Vėliau keičiasi aidmenimis.
	Kalbėjimas
ir profesinių veiksmų mokymasis

	Refleksija
(5–10 min)
	Pamoka aptariama su visais klasės mokiniais.
	Mokiniai įvardija, kas jiems pamokoje buvo lengva ir sunku.
	Kalbėjimas



3. VAIZDINĖS PRIEMONĖS

Nuotraukos: glaistas, mentė, paviršius prieš ir po paruošimo. Vaizdo įrašas.
Praktinės demonstravimo ir profesinės simuliacijos priemonės.


4. TRIKALBIS PAMOKOS ŽODYNAS
Įrankiai

	Lietuvių kalba
	Anglų kalba
	Rusų kalba

	Mentė / mentelė
	Spatula
	Шпатель

	Plati mentė / glaistiklis
	Wide trowel
	Широкий шпатель

	Šlifavimo kempinė
	Sanding sponge
	Шлифовальная губка

	Šlifavimo kaladėlė
	Sanding block
	Шлифовальный брусок

	Šlifavimo laikiklis su kotu
	Pole sander
	Шлифовальная терка с ручкой

	Šlifavimo mašina
	Sander
	Шлифовальная машина

	Šepetys dulkėms nuvalyti
	Dusting brush
	Щетка для удаления пыли

	Volelis gruntui
	Primer roller
	Валик для грунтовки

	Dažymo volelis
	Paint roller
	Малярный валик

	Dažymo teptukas
	Paintbrush
	Кисть малярная

	Liniuotė / gulsčiukas
	Level
	Уровень

	Peilis glaistui maišyti
	Mixing knife
	Нож для смешивания шпаклевки

	Kibiras mišiniui
	Mixing bucket
	Ведро для смеси

	Apšvietimo lempa
	Inspection lamp
	Осветительная лампа

	Plačiakampė mentė
	Joint knife
	Шпатель для швов







Priemonės

	
Lietuvių kalba
	
Anglų kalba
	
Rusų kalba

	Glaistas
	Putty / Filler
	Шпаклёвка

	Elastinis glaistas
	Elastic filler
	Эластичная шпаклёвка

	Baigiamasis glaistas
	Finishing filler
	Финишная шпаклёвка

	Gruntas
	Primer
	Грунтовка

	Giluminis gruntas
	Deep primer
	Глубокая грунтовка

	Švitrinis popierius
	Sandpaper
	Наждачная бумага

	Švitrinis tinklelis
	Sanding mesh
	Шлифовальная сетка

	Dulkių surišiklis
	Dust binder
	Связующее для пыли

	Senų dažų nuėmiklis
	Paint remover
	Средство для снятия краски

	Sausos sienos valiklis
	Surface cleaner
	Очиститель поверхности

	Mikropluošto šluostė
	Microfiber cloth
	Микрофибровая салфетка

	Tvirtinimo juosta
	Masking tape
	Малярная лента

	Apsauginė plėvelė
	Protective foil
	Защитная пленка

	Glaisto mišinys
	Putty mix
	Смесь шпаклевки

	Vandens pagrindo dažai
	Water-based paint
	Краска на водной основе




Veiksmai

	
Lietuvių kalba
	
Anglų kalba
	
Rusų kalba

	Paruošti paviršių
	Prepare the surface
	Подготовить поверхность

	Nuvalyti dulkes
	Remove dust
	Удалить пыль

	Šlifuoti paviršių
	Sand the surface
	Шлифовать поверхность

	Gruntuoti
	Prime
	Грунтовать

	Užtepti glaistą
	Apply putty
	Нанести шпаклевку

	Išlyginti glaistą
	Smooth the putty
	Разровнять шпаклевку

	Užpildyti įtrūkimus
	Fill cracks
	Заполнить трещины

	Leisti išdžiūti
	Let dry
	Дать высохнуть

	Užtepti antrą sluoksnį
	Apply second layer
	Нанести второй слой

	Patikrinti lygumą su apšvietimu
	Check smoothness with side light
	Проверить ровность боковым светом






5. ŽODYNO MOKYMOSI PRATIMAI




Pratimas 1. Raskite šių žodžių apibrėžimą.




1. Mentelė
2. Gruntas
3. Švitrinis popierius
4. Dulkių surišiklis
5. Glaistas
6. Apsauginė plėvelė
7. Tvirtinimo juosta
8. Šlifavimo kempinė

a) Minkšta priemonė paviršiui šlifuoti
b) Naudojama apsaugoti grindis ir baldus c) Rankinis įrankis glaistui tepti
d) Popierius paviršiaus šlifavimui
e) Naudojama prilaikyti plėveles, apsaugoti kraštus f) Pirmasis sluoksnis sienai paruošti
g) Mišinys sienos nelygumams lyginti
h) Pašalina dulkes nuo paviršiaus



	
1.
	
2.
	
3.
	
4.
	
5.
	
6.
	
7.
	
8.

	
	
	
	
	
	
	
	




Atsakymai: 1 – c; 2 – f; 3 – d; 4 – h; 5 – g; 6 – b; 7 – e; 8 – a.




Pratimas 2. Iš duotų raidžių sudėliokite žodį.



1.	G A T S L I A S –
2.   R G U N T A S –
3.   P A S V I Š I U R –
4.  L E Ė M N T –
5.   V L O E S L I –
6.   B K I R I S A –



Atsakymai: glaistas; gruntas; paviršius; mentelė; volelis; kibiras.





Pratimas 3. Įrašykite duotus žodžius: mentė, gruntas, švitrinis popierius, glaistas, išdžiūti, užpildyti, volelis, išlyginti, apšvietimas (yra vienas papildomas žodis).



1.	Pirmiausia ant sienos užtepame ............................................ .
2.   Mažus įtrūkimus reikia ............................................ glaistu.
3.   Paviršių šlifuojame naudodami ............................................ .
4.  Glaistą tepame naudodami ............................................ .
5.   Kad sieną nudažytume, naudojame ............................................ .
6.   Glaisto sluoksnį būtina ............................................ , kad neliktų nelygumų.
7.   Sienos kokybei patikrinti reikia šoninio ............................................ .
8.  Paviršių paruošiame tik tada, kai glaistas visiškai ............................................ .



Atsakymai:  1 – gruntą; 2 – užpildyti; 3 – švitrinį popierių; 4 – mentę; 5 – volelį; 6 – išlyginti;
7 – apšvietimo; 8 – išdžiūsta.




Pratimas 4. Sujunkite apibūdinimus su žodžiais.



1. Medžiaga skirta senoms dangoms pašalinti nuo sienos.
2. Įrankis didelei siūlei ar paviršiui išlyginti plačiu mostu.
3. Medžiaga skirta uždengti grindis ar baldus, kad jie nebūtų ištepti.
4. Specialus mišinys naudojamas dideliems sienos nelygumams užpildyti.
5. Priemonė naudojama ant labai porėtų sienų, kad paviršius sustiprėtų.
6. Elektrinis įrankis, skirtas greitam paviršiaus šlifavimui.
7. Gerai sugerianti šluostė dulkėms ir nešvarumams nuvalyti.
8. Lanksti glaisto rūšis, tinkama sienoms su mikrojudėjimais.

A. Plačiakampė mentė
B. Giluminis gruntas C. Elastinis glaistas D. Šlifavimo mašina
E. Mikrofibros šluostė F. Senų dažų nuėmiklis G. Glaisto mišinys
H. Apsauginė plėvelė


	1.
	2.
	3.
	4.
	5.
	6.
	7.
	8.

	
	
	
	
	
	
	
	



Atsakymai: 1 – f; 2 – a; 3 – h; 4 – g; 5 – b; 6 – d; 7 – e; 8 – c.




6. SKAITYMAS


Perskaitykite neadaptuotą tekstą. Atlikite pratimus po teksto. Išrinkite nežinomus žodžius ir juos išmokite.

PRAKTINĖ DALIS: GIPSINIS GLAISTAS16

Paruošimas

Visų pirma į švarų kibirą įpilti vandens (vandens kiekį žr. medžiagos naudojimo instrukcijoje). Po to į vandenį tolygiai berti glaistą. Geriausia berti rankomis. Glaisto milteliai pamažu skęsta iki kibiro dugno ir visiškai prisigeria vandens. Miltelius reikia berti tol, kol jie pasieks vandens paviršių. Suberto Knauf gipsinio glaisto papildomai mirkyti nereikia.

Subertas glaistas iš karto maišomas mentele arba maišytuvu, kol susiformuoja vientisa, be gumulėlių glaisto masė. Vanduo turi būti kambario temperatūros, nes labai šaltas vanduo sutrumpina kietėjimo laiką, o per šiltas – pailgina.

Sunaudojimo  trukmė

Gipsinius Knauf glaistus iki kietėjimo pradžios reikia sunaudoti per 45–75 minutes.

Naudinga žinoti

Užterštas kibiras arba nešvarus įrankis akivaizdžiai sutrumpina gipsinio glaisto kietėjimo trukmę. Jei glaistas maišomas kibire ir iš jo naudojamas, prieš iš naujo maišant glaistą, kibirą reikėtų išplauti. Anksčiau maišytas ir iš dalies sukietėjęs glaistas kaip kristalizacijos branduolys gali pagreitinti šviežiai maišomo glaisto kietėjimo procesą.

Išmaišymo metodas turi didelę įtaką glaisto kietumui ir tempiamajam stipriui. Jei maišoma maišytuvu, reikia stebėti, kad būtų maišoma ne per ilgai ir ne per dideliu sukimosi greičiu, nes glaistas tampa skystesnis, greičiau kietėja ir dėl patekusio oro pasiekia dar mažesnį stiprį.

POLIMERINIS GLAISTAS

Polimerinio glaisto galima įsigyti kaip užmaišytos pastos konsistencijos masės kibire. Atsižvelgiant į produktą ir naudojimą, prieš naudojant glaistą reikia permaišyti.

Naudinga žinoti

Naudojant glaistą, permaišymo metodas turi didelę įtaką glaisto kietumui ir tempiamajam stipriui. Jei maišoma maišytuvu, reikia stebėti, kad būtų maišoma ne per ilgai ir ne per dideliu sukimosi greičiu, nes glaistas tampa skystesnis, greičiau kietėja, o dėl patekusio oro pasiekia dar mažesnį stiprį.

Permaišymas

Sausosios statybos paviršiams glaistyti rankiniu būdu galima naudoti glaistą, pavyzdžiui, Super Finish. Prieš naudojimą glaistą visada reikia permaišyti maišytuvu (pavyzdžiui, Knauf maišytuvu su maišymo antgaliu) ir, jei reikia, praskiesti nedideliu kiekiu vandens. Pastos konsistencijos glaistus ruošiant mašininiu būdu, rekomenduojama išmaišyti taip, kad 

16 	KNAUF: Q1-Q4 paviršiaus paruošimo metodika. Statai. Statybos taisyklės, Lietuvos statybininkų asociacija, psl.
53–54. https://statai.lt/wp-content/uploads/2024/11/Knauf-Glaistymo-metodika_Bukletas.pdf




glaistas būtų dar plastiškesnis ir geriau pumpuojamas. Dirbant su beorio purškimo įranga, reikia atkreipti dėmesį, kad mašinos bunkeryje ant glaisto nuolat būtų nedidelis vandens sluoksnis – taip glaisto paviršiuje nesusidarys plėvelė ir neužsikimš įrenginys. Nereikėtų grąžinti į mašinos bunkerį jau išpurkštos ir nubrauktos medžiagos. Ši medžiaga paprastai yra užteršta ir gali užkimšti mašiną.




Pratimas 1. Pažymėkite, ar šie teiginiai yra teisingi, ar klaidingi.


	Teiginys
	Teisingas
	Klaidingas

	1. Glaistą reikia berti į vandenį, kol milteliai pasiekia vandens paviršių.
	
	

	2. Glaisto miltelius reikia mirkyti 10 minučių.
	
	

	3. Glaistas maišomas mentele arba maišytuvu.
	
	

	4. Labai šaltas vanduo prailgina kietėjimo laiką.
	
	

	5. Gipsinį glaistą reikia sunaudoti per 45–75 minutes.
	
	

	6. Nešvarus kibiras pagreitina glaisto kietėjimą.
	
	

	7. Per ilgas maišymas gali silpninti glaisto stiprį.
	
	

	8. Polimerinio glaisto nereikia maišyti.
	
	




Atsakymai: 1 – T; 2 – K; 3 – T; 4 – K; 5 – T; 6 – T; 7 – T; 8 – K.





Pratimas 2. Pasirinkite teisingą atsakymą pagal perskaitytą tekstą.


	1. Gipsinio glaisto milteliai visiškai prisigeria vandens, kai:

	a) plūduriuoja
	b) nuskęsta
	c) išlieka sausi



	2. Vanduo turi būti:

	a) šaltas
	b) kambario temperatūros
	c) karštas



	3. Iš dalies sukietėjęs glaistas kibire:

	a) neturi įtakos
	b) pagerina kokybę
	c) pagreitina kietėjimą



	4. Maišant maišytuvu negalima  maišyti:

	a) per lėtai
	b) per ilgai
	c) rankomis






	5. Polimerinį glaistą reikia:

	a) šildyti
	b) džiovinti
	c) permaišyti



	6. Į bunkerį negalima  grąžinti:

	a) švaraus glaisto
	b) senų kibirų
	c) išpurkštos medžiagos



	7. Permaišytas glaistas:

	a) greičiau kietėja
	b) ilgiau kietėja
	c) nesikeičia




Atsakymai: 1 – b; 2 – b; 3 – c; 4 – b; 5 – c; 6 – c; 7 – a.




Pratimas 3. Užbaikite sakinius, įrašykite šiuos žodžius: vanduo, milteliai, maišymas, kietėjimas, kibiras, stipris, pastos konsistencija, plėvelė



1. Glaisto .............................. reikia berti į vandenį.
2. Glaistas maišomas švariame .............................. .
3. Per ilgas maišymas sumažina glaisto .............................. .
4. Labai šaltas .............................. sutrumpina kietėjimo laiką.
5. Nešvarūs įrankiai pagreitina glaisto .............................. procesą.
6. Polimerinis glaistas būna .............................. kibiruose.
7. Ant glaisto paviršiaus neturi susidaryti .............................. .
8. Glaisto savybes lemia teisingas .............................. būdas.



Atsakymai: 1 – miltelius; 2 – kibire; 3 – stiprį; 4 – vanduo; 5 – kietėjimo; 6 – pastos 
konsistencija; 7 – plėvelė; 8 – maišymo.




Pratimas 4. Raskite tekste informaciją:



1. Kiek minučių galima naudoti gipsinį glaistą?
2. Kas nutinka per ilgai maišant?
3. Kodėl reikia plauti kibirą?
4. Kokią įtaką turi įrankių švara?
5. Kuo pavojinga grąžinti išpurkštą medžiagą?
6. Kodėl turi būti vandens sluoksnis?
7. Kaip vandens temperatūra veikia kietėjimą?
8. Kada glaistas tampa plastiškesnis?



Atsakymai:  1) 45–75 min. 2) tampa skystesnis, silpnėja. 3) nesutrumpėtų kietėjimo laikas.
4) pagreitina kietėjimą. 5) gali užkimšti įrenginį. 6) apsaugo paviršių. 7) šaltas greitina, šiltas lėtina. 8) ruošiant mašininiu būdu.





7. RAŠYMAS


Remdamiesi  išmokta   medžiaga  ir  perskaitytu  tekstu   parašykite  toliau  išvardintų   veiksmų priežastį.

1. Kodėl reikia švaraus kibiro?
2. Kodėl negalima naudoti šalto vandens?
3. Kodėl negalima maišyti per greitai?
4. Kodėl polimerinį glaistą reikia permaišyti?
5. Kodėl bunkeryje dedamas vandens sluoksnis?
6. Kodėl negalima grąžinti išpurkštos medžiagos?
7. Kodėl glaistas maišomas iš karto?
8. Kodėl senas glaistas pagreitina kietėjimą?

8. PROFESINĖ SIMULIACIJA Praktinė simuliacija porose:  „Glaistymo instrukcija“

Darbų meistras ir darbininkas dirba kartu. Darbų meistras sako, ką turi daryti darbininkas. Vienas mokinys yra darbų meistras, kitas – darbininkas. Abu mokiniai stengiasi išmokti veiksmų seką, vartoti trumpas instrukcijas ir imituoti arba realiai atlikti darbus.

	
Meistro duodamos komandos
	
Darbininko replikos

	
Nuvalyk paviršių. Apžiūrėk, ar yra įtrūkimų. Užtepk pirmą glaisto sluoksnį.
Lygink mentele iš apačios į viršų. Palik džiūti.
Įterpti paraginimus ir pamokymus darbininkui: Gerai padarei.
Reikia dirbti greičiau. Kur tavo pirštinės?
...
	
Jau nuvaliau sieną. Čia yra įtrūkimas. Dabar tepu glaistą. Lyginu mentele. Paviršius džiūsta. Įterpti posakius: Jau padariau.
Ką daryti toliau?
Kada galima glaistyti?
...



Kiti klasės mokiniai stebi situaciją, vertina darbų atlikimą, komandų aiškumą, pokalbio konkretumą. Vėliau tą pačią situaciją kartoja kiti du mokiniai.




9. REFLEKSIJA


Pamokos medžiaga ir eiga aptariama su visais klasės mokiniais. Mokiniai užpildo lentelę, viename stulpelyje parašo, kas jiems patiko ir kokius žodžius greičiausiai įsiminė, kitame stulpelyje – parašo, kas jiems buvo sunku ir kokie žodžiai buvo visai negirdėti ir nežinomi. Mažiau girdėtus žodžius mokytojas gali pakartoti kitos pamokos pradžioje ir juos dažniau akcentuoti praktinių užsiėmimų metu.





NESUDĖTINGOS TECHNOLOGIJOS SRIUBŲ GAMINIMAS – TEORINĖ PAMOKA
(VIRĖJO PROGRAMA)


Programa: 	Virėjo programa
Pamokos trukmė: 	90 min.
Tikslinė grupė: 	Profesinės mokyklos mokiniai užsieniečiai

1. DALYKINIAI IR KALBINIAI TIKSLAI Dalykiniai tikslai:

• 	Išmokti pagrindinius sriubos gaminimui reikalingus įrankius ir prietaisus.
• 	Susipažinti su sriubos gaminimo eiga.
• 	Mokėti naudotis receptų technologine kortele.
• 	Teoriškai pasiruošti sriubos gaminimui.


Kalbiniai tikslai:

• 	Atpažinti ir vartoti pagrindinę sriubos gaminimo leksiką (daržovės, prieskoniai, virtuvės 
      įrankiai ir sriubos gaminimo veiksmažodžiai).
• 	Suprasti ir vykdyti instrukcijas (liepiamosios nuosakos vartojimas).
• 	Palaikyti dialogą tarp virėjo ir padėjėjo verdant sriubą.



2. PAMOKOS EIGA


	
Pamokos eiga
Laikas
	
Mokytojo veikla
	
Mokinio veikla
	
Metodai, darbo formos

	
Įvadinis pokalbis:
„Lietuvoje ir pasaulyje populiariausios sriubos“
10 min.
	
Mokytojas rodo skaidres su įvairiomis Lietuvoje ir pasaulyje populiariomis sriubomis.
	
Mokiniai pasakoja, ar ragavo tokių sriubų, bando įvardinti ingredientus.
	
Klausymas ir kalbėjimas, žodyno lavinimas

	
Recepto technologinės kortelės analizė
20 min.
	
Mokytojas pateikia leksiką: daržovių ir prieskonių sąrašą, virtuvės įrankių ir įrangos terminus. Paaiškina, kokia informacija pateikiama recepto technologinėse kortelėse.
	
Mokiniai užsirašo pagrindinius žodžius, atlieka leksikos lavinimo pratimus.
	
Klausymas, rašymas, žodžių mokymasis ir kartojimas






	
Pamokos eiga
Laikas
	
Mokytojo veikla
	
Mokinio veikla
	
Metodai, darbo formos

	
Receptų skaitymas ir gamybos proceso nagrinėjimas
20 min.
	
Mokytojas išdalina receptus ir garsiai juos perskaito. Paaiškina sudėtingesnes vietas. Mokytojas gali rodyti paveikslėlius arba skaidres.
	
Mokiniai skaito receptus ir nagrinėja veiksmų eiliškumą. Atlieka savarankiškas užduotis.
	
Klausymas, skaitymas, rašymas

	
Profesinė simuliacija: virėjas ir padėjėjas gamina sriubą
20 min.
	
Mokytojas susodina mokinius poromis. Paaiškina, kaip vyks simuliacija. Poroms išdalina korteles su jau skaitytais receptais.
	
Pagal jau skaitytus receptus, mokiniai vienas kitam sako frazes, ką turi daryti. Imituoja sriubos virimo metu vykstantį dialogą tarp virėjo ir virtuvės padėjėjo.
	
Kalbėjimas poromis, liepiamosios nuosakos vartojimas

	
Vaizdo įrašai su subtitrais „Kaip virti sriubą“17
10 min.
	
Mokytojas rodo vaizdo įrašus, kaip virti sriubą, su lietuviškais subtitrais.
	
Mokiniai, stebėdami įrašus užsirašo, kokie produktai naudojami, kokia seka atliekami veiksmai.
	
Sriubos virimo proceso vizualizacija, eigos apibūdinimas ir pasakojimas

	
Refleksija
10 min.
	
Mokytojas paaiškina užduotį.
	
Mokiniai kuria savo mėgstamos sriubos technologinę recepto kortelę.
	
Poroje sukuria trumpą mėgstamos sriubos recepto technologinę kortelę. Kitoje pamokoje pristato išsamų aprašymą.



3. VAIZDINĖS PRIEMONĖS
Paveikslėliai su daržovėmis, prieskoniais, virtuvės įrankiais ir prietaisais. Virtuvės indų ir prietaisų rinkinys.
Realiai naudojamų receptų technologinių kortelių rinkinys. Vaizdo įrašas su subtitrais lietuvių kalba.
Skaitmeninė lenta arba PowerPoint (žodyno prezentacijai). Kortelės su receptais (profesinei simuliacijai).

17 	Daržovių sriuba su žirniais https://www.youtube.com/watch?v=-8utPWKONZY&list=PLoudleTcN2JMgufDuHiMO5D
sEaB3WPxcH.
Trinta moliūgų sriuba https://www.youtube.com/watch?v=ytqk8BhyNcE&list=PLoudleTcN2JMgufDuHiMO5DsEaB3
WPxcH&index=23






4. MOKOMA  LEKSIKA


	
Daržovės
	
Prieskoniai

	
Morkos
Svogūnai
Moliūgai (sviestiniai moliūgai) Bulvės
Salierų šaknys Cukinijos Česnakai Burokėliai Kopūstai
Rauginti kopūstai
Pomidorai
	
Druska (joduota)
Juodieji pipirai (grūdeliai) Juodieji pipirai (malti) Lauro lapai
Krapai (švieži) Petražolės (šviežios) Maltos imbierų šaknys Cukrus
Citrinų sultys



Virtuvės prietaisai (rodyti realius objektus)

	
Įrankis / įrenginys
	
Funkcija / panaudojimas

	Puodas Keptuvė Konvekcinė krosnis Kaitlentė
Plautuvė
Peilis
Pjaustymo lenta Samtis / šaukštas Virtuvinis kombainas Smulkintuvas
Sietelis (smulkus) Kepimo indas / skarda Troškinimo indas Svarstyklės Termometras
	Virti, troškinti
Kepti, pakepinti
Kepti kombinuotu režimu Virimo kaitrai palaikyti Plauti daržoves
Pjaustyti, smulkinti Pjaustymo pagrindas Semti, pilti
Trinti, smulkinti Trinti, malti Perkošti sriubą Kepti daržoves Troškinti
Sverti žaliavas
Matuoti temperatūrą






Pagrindiniai veiksmažodžiai iš technologinių kortelių

	
Veiksmažodis
	
Kontekstas

	
plauti valyti pjaustyti troškinti kepti
virti užvirti
sumažinti (kaitrą) suminkštėti perkošti
sutrinti pilti dėti maišyti
skaninti berti
	
Nuplauti daržoves po tekančiu vandeniu Nuvalyti daržoves, pašalinti nešvarumus Supjaustyti daržoves kubeliais, šiaudeliais Kaitinti daržoves su nedideliu kiekiu skysčio Kepti keptuvėje ar konvekcinėje krosnyje Virti sultinį ar sriubą
Užvirti vandenį ar sultinį iki virimo taško
Mažinti kaitrą po užvirimo
Virti ar kepti, kol daržovės suminkštės Nukošti sultinį ar sriubą per sietelį Trinti daržoves iki vientisos masės Įpilti vandens, sultinio, grietinėlės
Dėti ingredientus į puodą ar keptuvę Maišyti masę kepant ar verdant Pagardinti druska, pipirais, prieskoniais Berti druską, prieskonius, cukrų




5. ŽODŽIŲ MOKYMOSI PRATIMAI



Pratimas 1. Prie kiekvieno žodžio parašykite kategorijos, kuriai jis priklauso, raidę: D (daržovė), P (prieskonis), Į (įrankis/įrenginys), V (veiksmažodis).




1.       morkos
2.       juodieji pipirai
3.       peilis
4.       plauti
5.       cukinijos

6.       troškinimo indas
7.       krapai (švieži)
8.       pjaustyti
9.       smulkintuvas
10.       burokėliai




Atsakymai: 1 – D; 2 – P; 3 – Į; 4 – V; 5 – D; 6 – Į; 7 – P; 8 – V; 9 – Į; 10 – D.





Pratimas 2. Išbraukite žodį, kuris nepriklauso kategorijai.



1.	morkos – svogūnai – burokėliai – termometras
2.   pipirai – peilis – druska – cukrus
3.   puodas – keptuvė – petražolės – kaitlentė
4.   cukinijos – moliūgai sviestiniai – krapai – bulvės
5.   plautuvė – pjaustyti – virtuvinis kombainas –– smulkintuvas
6.   kopūstai – virti – kepti – troškinti
7.   sietelis – samtis – imbierų šaknys – skarda
8.   užvirti – sumažinti – pilti – cukrus
9.   česnakai – troškinimo indas – svogūnai – krapai
10. pjaustymo lenta – peilis – valyti – sietelis



Atsakymai: 1 – termometras; 2 – peilis; 3 – petražolės; 4 – krapai; 5 – pjaustyti; 6 – kopūstai;
7 – imbierų šaknys; 8 – cukrus; 9 – troškinimo indas; 10 – valyti.




Pratimas 3. Raskite poras. Sujunkite įrankio pavadinimą su jo funkcija.




1. Perkošti sriubą
2. Matuoti temperatūrą
3. Pjaustyti, smulkinti
4. Pjaustymo pagrindas
5. Plauti daržoves
6. Semti, pilti
7. Trinti, smulkinti
8. Kepti daržoves
9. Troškinti
10. Prietaisas virimo kaitrai palaikyti

a) Peilis
b) Sietelis
c) Troškinimo indas d) Pjaustymo lenta e) Termometras
f) Plautuvė
g) Kepimo skarda h) Samtis
i) Kaitlentė
j) Virtuvinis kombainas



	1.
	2.
	3.
	4.
	5.
	6.
	7.
	8.
	9.
	10.

	
	
	
	
	
	
	
	
	
	




Atsakymai: 1 – b; 2 – e; 3 – a; 4 – d; 5 – f; 6 – h; 7 – j; 8 – g; 9 – c; 10 – i.





Pratimas 4. Įrašykite tinkamą žodį iš šio sąrašo: morkos, cukinijos, česnakai, burokėliai, pomidorai, druska, imbierų šaknys, petražolės (šviežios), moliūgai sviestiniai, svogūnai.



1.   Sriubai pagardinti visada dedame .................................. .
2.   Raugintų kopūstų sriubai reikės .................................. ir .................................. .
3.   Ryškiai raudoną spalvą sriubai suteikia .................................. .
4.  Į daržovių troškinį dažnai dedamos .................................. ir .................................. .
5.  Jei norime švelnaus skonio, dedame .................................. , o jei aštresnio – .................................. .
6.   Trintai sriubai labai tinka .................................. .
7.   Patiekalą visada pradedame gaminti nuo .................................. kepinimo.
8.  Gaivų aromatą suteikia šviežios .................................. .
9.   Orkaitėje dažnai kepami .................................. .



Galimi atsakymai:  1 – druskos / druską; 2 – morkų, pomidorų; 3 – burokėliai; 4 – cukinijos ir pomidorai; 5 – česnakų, imbiero šaknis; 6 – moliūgai / morkos; 7 – svogūnų; 8 – petražolės; 9 – moliūgai.



Pratimas 5. Parinkite tinkamą įrankį arba įrenginį nurodytiems veiksmams atlikti.



1.	Perkošti sultinį:
2.	Sverti produktus:
3.	Pjaustyti daržoves:
4.   Trinti virtas daržoves:
5.	Virti sriubą:
6.	Kepti daržoves orkaitėje:
7.	Plauti daržoves:
8.   Matuoti temperatūrą troškinyje:
9.	Troškinti daržoves:
10. Pakepinti svogūnus, morkas ir kt.:



Atsakymai: 1 – sietelis; 2 – svarstyklės; 3 – peilis; 4 – smulkintuvas; 5 – puodas; 6 – 
konvekcinė krosnis; 7 – plautuvė; 8 – termometras; 9 – troškinimo indas; 10 – keptuvė.





Pratimas 6. Pabaikite sakinius daržove arba prieskoniu.



1.	Į sriubą visada dedu šiek tiek .................................. .
2.	Rudenį labai mėgstu kepti orkaitėje .................................. .
3.	Norint gauti sodresnę spalvą, į troškinį dedami .................................. .
4.	Gaiviam skoniui suteikti tinka .................................. sultys.
5.	Aromatui sustiprinti dažnai naudoju šviežius .................................. .
6.	Labai sveikos sriubos pagrindas – .................................. ir .................................. .
7.	Jei noriu aštresnio skonio, dedu .................................. .
8.	Daug vitaminų yra šviežiuose .................................. .
9.	Žiemos metu dažnai verdu sriubą iš .................................. .
10.  Tam, kad patiekalas nebūtų per sūrus, dedu tik žiupsnelį .................................. .



Atsakymai: 1 – druskos / petražolių / krapų; 2 – moliūgus; 3 – pomidorai; 4 – citrinų; 5 – 
krapus; 6 – svogūnai ir morkos; 7 – imbiero; 8 – petražolėse; 9 – raugintų kopūstų; 10 – druskos.




Pratimas  7. Įrašykite tinkamą veiksmažodį iš šio sąrašo: virti, pjaustyti, perkošti, troškinti, skaninti, nuplauti, sutrinti, dėti, išmaišyti, kepti, pilti.



1.	Daržoves prieš ruošiant visuomet reikia ..................................
2.	Norint gauti lygią masę, sriubą reikia ..................................
3.	Troškinį reikia lėtai .................................. ant silpnos kaitros.
4.   Pirmiausia į puodą reikia .................................. aliejaus ir .................................. svogūnų.
5.	Keptuvėje galima greitai .................................. cukinijas.
6.	Kad sriuba būtų skaidri, ją reikia .................................. per sietelį.
7.	Patiekalą visada svarbu .................................. druska ir pipirais.
8.   Skaniai sriubai būtina .................................. daržoves vienodais gabalėliais.
9.	Prieš užverdant reikia gerai .................................. puode esančius ingredientus.
10. Sultinį reikia .................................. , kol daržovės suminkštės.



Atsakymai:  1 – plauti; 2 – sutrinti; 3 – troškinti; 4 – pilti, dėti; 5 – kepti; 6 – perkošti; 7 – 
skaninti; 8 – pjaustyti; 9 – išmaišyti; 10 – virti.





Pratimas  8. Sudaryk sakinius pagal modelį: veiksmažodis + daržovė/prieskonis +
įrankis.



1.   plauti + morkos + plautuvė                 Pirmiausia plaunu morkas plautuvėje.
2.   valyti + salierų šaknys + peilis
3.   pjaustyti + cukinijos + pjaustymo lenta
4.  troškinti + moliūgai sviestiniai + troškinimo indas
5.   kepti + pomidorai + konvekcinė krosnis
6.   virti + burokėliai + puodas
7.   sumažinti kaitrą + sultinys + kaitlentė
8.  skaninti + česnakai + pipirai
9.   perkošti + sriuba + sietelis
10. sutrinti + daržovių masė + smulkintuvas


6. SKAITYMAS18



Daržovių sultinys
Daržovės plaunamos, valomos ir vėl plaunamos po tekančiu vandeniu. Morkas bei svogūnus supjaustyti stambiais kubeliais, troškinti puode su vandeniu 30 min. Dedamos prieskoninės žolelės, prieskoniai ir viskas užverdama. Sultiniui užvirus įpilti vandens, kaitrą sumažinti ir virti 45–60 min. Nuo sultinio nugraibyti putas. Išviręs sultinys perkošiamas per smulkų sietelį. Gautas pusgaminis toliau gali būti naudojamas sriubos virimui.

Trinta morkų sriuba
Daržovės plaunamos, valomos ir vėl plaunamos po tekančiu vandeniu. Bulvės, morkos ir moliūgai supjaustomi kubeliais ir kepinami puode su trupučiu vandens ir pridengiant kad išliktų drėgmė. Įdėti į įkaitintą konvekcinę krosnį 160 °C ir kepti kombinuotu režimu 15–20 min. Daržovėms lengvai apskrudus jos sudedamos į puodą užpilamos sultiniu (Technologinė kortelė Nr.1SrA) ir verdama 25–30 min., kol visiškai suminkštės. Daržovėms suminkštėjus dedamas maltas imbieras, pilamas kokosų pienas, sriuba skaninama druska ir pipirais. Gauta masė sutrinama virtuviniu kombainu ar smulkintuvu, bei perkošiama per smulkų sietelį. Gautas pusgaminis užverdamas. Aliejus pilamas prieš patiekiant sriubą.

Trinta daržovių sriuba
Daržovės plaunamos, nuvalomos ir vėl plaunamos po tekančiu vandeniu. Iš moliūgo išskobiamos sėklos ir jis supjaustomas kubeliais. Morkos, salierų stiebai kartu su cukinijomis ir kapotais česnakais dedami į įkaitintą puodą su saulėgrąžų aliejumi ir viskas pakepinama 130–140 °C 5–8 min., kol daržovės suminkštės. Pjaustytas daržovės apšlaksčius aliejumi Įdėti į įkaitintą konvekcinę krosnį 160 °C ir kepti kombinuotu režimu 15–20 minučių. Į kepintas daržoves dedamos pjaustytos bulvės, bei moliūgas. Pilamas šaltas vanduo ir viskas verdama 35–45 minutes, kol daržovės suminkštėja. Sriuba skaninama prieskoniais. Gautas pusgaminis sutrinamas virtuviniu kombainu arba smulkintuvu, perkošiamas per smulkų sietelį. Sriuba dar kartą užverdama. Patiekiama.


18 	https://sam.lrv.lt/lt/veiklos-sritys/visuomenes-sveikatos-prieziura/mityba-ir-fizinis-aktyvumas-2/valgiarasciai-ir- technologines-korteles-ugdymo-bei-gydymo-istaigoms/




Burokėlių sriuba

Daržovės plaunamos, valomos ir vėl plaunamos po tekančiu vandeniu. Burokėlius ir morkas supjaustyti šiaudeliais. Svogūnus supjaustyti kubeliais, pakepinti pirmus dedant į įkaitintą sviestą puode ir kepti 130–140 °C 3–5 min. Dedamos šiaudeliais pjaustytos morkos bei šiaudeliais pjaustyti burokėliai. Apkeptos daržovės dedamos į daržovių sultinį (technologinė kortelė Nr.1SrA) ir viskas užverdama. Užvirus kaitra sumažinama ir sudedamos kubeliais pjaustytos bulvės bei paverdama 20–25 min., kol bulvės suminkštės. Iš citrinų išspaudžiamos sultys, kurios supilamos į verdamą sriubą. Dedama druska ir cukrus bei kapotos petražolės.

Raugintų kopūstų  sriuba

Daržovės plaunamos, valomos ir vėl plaunamos po tekančiu vandeniu. Svogūnai supjaustomi kubeliais, pakepinami keptuvėje su aliejumi 130–140 °C 3–5 min. Rauginti kopūstai dedami į užvirintą vandenį, verdami 20 min. Morkos supjaustomos šiaudeliais, dedamos į keptuvę su kepinamomis daržovėmis. Daržovės kepamos, kol suminkštės. Daržovėms suminkštėjus dedami kubeliais pjaustyti pomidorai, pilamas daržovių sultinys (technologinė kortelė Nr.1SrA) ir viskas dar pakaitinama 4 minutes. Keptos daržovės sudedamos į puodą kartu su jau 20 min. verdamais raugintais kopūstais ir viskas paverdama dar 15 minučių ant silpnos kaitros. Kopūstams truputį suminkštėjus dedamos kubeliais pjaustytos bulvės. Gautas pusgaminis paverdamas 20 min., kol suminkštės bulvės. Į sriubą beriami prieskoniai.


7. SKAITYMO PRATIMAI



Pratimas  1. Atliekamus veiksmus sudėliokite teisinga technologine tvarka (prie veiksmo parašykite skaičiukus (1–10).




Daržovių sultinys  (sumaišyta seka):
dėti prieskonines žoleles sultinį perkošti
užvirinti
troškinti daržoves 30 min. plauti daržoves
užpilti vandens sumažinti kaitrą nugriebti putas
supjaustyti morkas ir svogūnus virti 45–60 min.

Burokėlių sriuba (sumaišyta seka):
dėti druską ir cukrų kepti svogūnus svieste dėti bulves
pilti citrinų sultis plauti daržoves dėti morkas
supjaustyti burokėlius šiaudeliais užvirinti sultinį
dėti petražoles
troškinti burokėlius su morkomis





Pratimas 2. Palyginkite šių trijų sriubų receptus, ir pažymėkite atsakymus lentelėje.


	
Veiksmas
	
Trinta morkų sriuba
	
Trinta daržovių sriuba
	
Raugintų kopūstų sriuba

	Kokią sriubą ruošiant daržoves reikia kepti orkaitėje?
	
	
	

	Kurioje sriuboje naudojamas kokosų pienas?
	
	
	

	Kurioje sriuboje naudojamas imbieras?
	
	
	

	Kurioje sriuboje naudojami salierų stiebai?
	
	
	

	Kokią sriubą ruošiant daržovės kepinamos svieste?
	
	
	

	Kokią sriubą verdant naudojami rauginti kopūstai?
	
	
	

	Kuri sriuba verdama ilgiausiai?
	
	
	

	Kurios sriubos daržovės pradedamos kepti 130–140 C?
	
	
	

	Kuri sriuba reikalauja perkošti masę sieteliu?
	
	
	

	Į kurią sriubą pilamos citrinų sultys?
	
	
	





8. SIMULIACIJA POROMIS: VIRĖJAS IR PADĖJĖJAS GAMINA DARŽOVIŲ SRIUBĄ


Situacija:


Vienas mokinys yra virėjas, o kitas – virtuvės padėjėjas. Virėjas vadovauja sriubos gamybai ir duoda nurodymus, ką daryti. Pasitelkus anksčiau nagrinėtus receptus, virėjas juos pasako liepiamąją nuosaka: „nuplauk...“, „įpilk....“, „prašom dėti...“. Padėjėjas klausia, ar gerai padarė, pasitikslina, ką reikia daryti toliau.

Taip galima dirbti su visais skaitytais receptais. Mokiniai nuolat keičiasi rolėmis.




	
Receptas
	
Virėjo komandos
	
Padėjėjo  klausimai ir replikos

	Daržovių sultinys
	
	

	Daržovės plaunamos, valomos ir vėl plaunamos po tekančiu vandeniu.
	Prašau nuplauti daržoves po vandeniu.
Dar kartą nuplauk daržoves
po tekančiu vandeniu.
	Jau nuploviau, ką toliau daryti?

	Morkas bei svogūnus supjaustyti stambiais kubeliais, troškinti puode su vandeniu 30 min.
	Morkas supjaustyk stambiais kubeliais.
Prašom supjaustyti svogūnus.
Prašom dėti į puodą.
Reikia troškinti 30 minučių.
	Kaip pjaustyti morkas? Kaip pjaustyti svogūnus? Kada dėti į puodą?
Kiek minučių troškinti daržoves?

	Dedamos prieskoninės žolelės, prieskoniai ir viskas užverdama.
	Įdėk prieskonius.
	Kiek prieskonių dėti?

	Sultiniui užvirus įpilti vandens, kaitra sumažinti ir virti 45–60 min.
	Įpilk vandens. Sumažink kaitrą.
Virk 45–60 minučių.
	Ar jau pilti vandens?
Kiek minučių virti sultinį?

	Nuo sultinio nugraibyti putas. Išviręs sultinys perkošiamas per smulkų sietelį. Gautas pusgaminis toliau gali būti naudojamas sriubos virimui.
	Reikia nugraibyti putas. Ar jau perkošei sultinį?
	Jau nugraibiau putas. Jau baigėme darbą.



Praktinio užsiėmimo metu svarbu paaiškinti skirtumus tarp mandagaus ir nemandagaus kalbėjimo. Pabrėžti, kaip virėjas ir virtuvės padėjėjas turėtų kalbėti, kad išlaikytų mandagų ir pagarbų toną, kokias gramatines formas turėtų vartoti atitinkamose situacijose.

9. REFLEKSIJA  IR APIBENDRINIMAS


Pamokos pabaigoje mokiniai poromis rašo savo mėgstamos sriubos receptą. Sukuria recepto technologinę kortelę, nurodo produktus ir gaminimo eigą.


Pavadinimas:  ...................................................................................................................................................................... Ingredientai: ........................................................................................................................................................................ 
Įrankiai: .................................................................................................................................................................................. Gaminimo eiga: ..................................................................................................................................................................
.........................................................................................................................................................................

.........................................................................................................................................................................






KIRPIMO ĮRANKIŲ RŪŠYS, PRIEŽIŪRA, LAIKYMAS IR DEZINFEKAVIMAS
(KIRPĖJO PROGRAMA)


Programa: 	Kirpėjo programa
Trukmė:	90 min.
Tikslinė grupė: 	Profesinės mokyklos mokiniai užsieniečiai

1. TIKSLAI Dalykiniai tikslai:

Atpažinti pagrindinius kirpimo įrankius.
Teisingai atlikti įrankių priežiūros ir dezinfekavimo veiksmus. Laikytis higienos ir darbo saugos taisyklių.

Kalbiniai tikslai:

Vartoti profesinę leksiką (įrankių pavadinimai, priežiūros veiksmai). Suprasti ir duoti paprastas instrukcijas.
Vartoti frazes darbo vietos situacijose.

2. PAMOKOS EIGA

	
Pamokos eiga
Laikas
	
Mokytojo veikla
	Mokinio veikla
	Metodai, darbo formos

	Įžanga: „Kokius įrankius dažniausiai naudoja kirpėjas?“
5 min.
	Mokytojas rodo nuotraukas, ir klausia, ar mokiniai žino kirpėjo įrankius.
	Atsako į mokytojo klausimus, parodo, kokius įrankių pavadinimus moka lietuviškai.
	Klausymas, kalbėjimas

	Įrankių pavadinimų ir funkcijų pristatymas
15 min.
	Mokytojas išdalina pamokoje vartojamų terminų žodyną. Mokytojas pristato kirpimo įrankius. Rodo PowerPoint skaidres ir realius daiktus. Pasakoja apie jų funkcijas.
	Mokiniai užsirašo pastabas į lapą su žodžiais.
	Naujo žodyno įsisavinimas,
vizualinis atpažinimas

	Darbas poroje: įvar-
dink ir parodyk įrankį
10 min.
	Mokytojas išdalina kirpimo įrankių nuotraukas mokinių poroms.
	Mokiniai vienas kitam rodo arba realius objektus arba paveiksliukus ir mokosi įrankių pavadinimus.
	Įtvirtinami žodžiai, kalbama poroje (galima suporuoti kartu geriau lietuvių kalbą mokantį mokinį su prasčiau mokančiu, taip mokiniai padės vienas kitam mokytis)






	Įrankių dezinfekavimo instrukcijos
15 min.
	Mokytojas pristato įrankių dezinfekavimo instrukcijas. (instrukcijos pateikiamos žemiau)
	Mokiniai mokosi, kokius įrankius ir kaip dezinfekuoti, kokia yra dezinfekavimo eiga ir seka. Atlieka individualias žodyno užduotis.
	Mokomasi atlikti komandas

	Praktinis demonstravimas: įrankių valymas, dezinfekavimas
20 min.
	Mokytojas rodo, kokius įrankius ir kaip reikia dezinfekuoti.
	Mokiniai kartu su mokytoju atlieka profesinius veiksmus.
	Profesinių veiksmų atlikimas.

	Simuliacija: meistras  duoda užduotį padėjėjui
15 min.
	Mokytojas išdalina korteles, kuriose surašytos įrankių valymo instrukcijos. (instrukcijos pateikiamos žemiau)
	Mokiniai dirba grupėse po keturis. Vienas mokinys skaito instrukcijas, kitas atlieka dezinfekavimo veiksmą, kiti du stebi sit aciją ir užsirašo pastabas. Vėliau mokiniai keičiasi rolėmis.
	Kalbinė simuliacija

	Refleksija grupėje:
kas buvo aišku,
kas sunku 10 min.
	Mokytojas paklausia kelių klausimų.
	Mokiniai laisva forma atsako į mokytojo klausimus, diskutuoja.
	Refleksija ir savo veiklos bei darbo pamokoje įvertinimas



3. PRIEMONĖS
Realių kirpimo įrankių rinkinys.
Realių valymo ir dezinfekavimo priemonių rinkinys. Skaitmeninė prezentacija su nuotraukomis. Prietaisų nuotraukos darbui porose.
Kortelės su frazėmis ir dezinfekavimo instrukcijomis.

 (

Curling 
t
ongs / curling iron
Щипцы для завивки волос

Scissors
Ножницы
Elektrinės ž
n
yplės
Electric curling iron
Электрические щипцы для завивки
Plaukų skustu
v
as
Hair razor
Бритва для стрижки волос
)4. KIRPIMO ĮRANKIŲ TRIKALBIS ŽODYNAS Kirpėjo įrankių trikalbis žodynas





	Elektriniai plaukų skustuvai
	Electric shavers / trimmers
	Электрические бритвы /
триммеры

	Šukos
	Combs
	Расчёски

	Plaukų šepečiai
	Hair brushes
	Щётки для волос

	Plaukų tinklelis
	Hair net
	Сеточка для волос

	Kaklo šepečiai
	Neck brushes
	Щётки для шеи

	Plaukų segtukai / gnybtai
	Hair clips / hair clamps
	Заколки / зажимы для волос




Dezinfekavimo veiksmai

	
Lietuvių kalba
	
Anglų kalba
	
Rusų kalba

	Valyti plaukus plaušelių neturinčiu audiniu.
	Clean hair with a lint-free cloth.
	Удалять волосы тканью без ворса.

	Plauti šiltame vandenyje su dezinfekcijos valomąja priemone.
	Wash in warm water with a disinfectant cleaning agent.
	Мыть в тёплой воде с дезинфицирующим моющим средством.

	Skalauti tekančiu karštu vandeniu.
	Rinse under running hot water.
	Прополаскивать под горячей проточной водой.

	Nusausinti plaušelių neturinčiu audiniu.
	Dry with a lint-free cloth.
	Высушивать тканью без ворса.

	Pašalinti plaukus nuo žnyplių.
	Remove hair from curling tongs.
	Удалять волосы с щипцов.

	Nuvalyti žnyplių ašmenų pritvirtinimus su 70 % alkoholiu.
	Wipe tong blade attachments with 70 % alcohol.
	Протирать крепления лезвий щипцов 70 % спиртом.

	Nuvalyti žnyples audiniu, sudrėkintu dezinfekcijos valomąja priemone ir vandeniu arba alkoholiu.
	Wipe the tongs with a cloth moistened with disinfectant and water or alcohol.
	Протирать щипцы тканью, смоченной дезинфицирующим средством и водой или спиртом.

	Sterilizuoti arba išmesti, jeigu yra užteršta krauju.
	Sterilize or discard if contaminated with blood.
	Стерилизовать или выбрасывать, если загрязнено кровью.

	Išmesti skustuvo ašmenis į aštriems daiktams skirtą konteinerį.
	Dispose of razor blades in a sharps container.
	Выбрасывать лезвия бритвы в контейнер для острых предметов.

	Nušluostyti skustuvo paviršių audiniu, sudrėkintu dezinfekcijos valomąja priemone ir vandeniu arba alkoholiu.
	Wipe the razor surface with
a cloth moistened with disinfectant and water or alcohol.
	Протирать поверхность бритвы тканью, смоченной дезинфицирующим средством и водой или спиртом.






5. SKAITYMAS

Pasirinkite tekstą pagal savo lietuvių kalbos mokėjimo lygį, jį perskaitykite ir atsakykite į klausimus.

	
Instrumentų valymas  ir dezinfekcija (A2 lygis)
	
Instrumentų valymo, dezinfekcijos ir sterilizacijos taisyklės (B2 lygis)
	

Originalus tekstas19

	1. Naudok tinkamai valymo ir dezinfekcijos priemones. Perskaityk, ką rašo ant buteliuko arba pakuotės. Laikykis nurodymų, kiek pilti priemonės, kiek laiko mirkyti instrumentus ir kaip naudoti.
Šias instrukcijas laikyk darbo vietoje.
2. Vienkartiniai instrumentai naudojami tik vieną kartą. Jei įrankio negalima gerai nuvalyti ar išdezinfekuoti, jį
reikia išmesti po vieno naudojimo.
3. Instrumentus reikia valyti specialioje vietoje. Tai vadinama instrumentų valymo ir dezinfekcijos zona. Ten yra reikalingos priemonės ir įranga.
4. Instrumentus galima valyti dviem būdais: Rankomis – su šepetėliu, muilu ir dezinfekcijos skysčiu. Ultragarso aparatu – tai specialus prietaisas, kuris padeda išvalyti įrankius geriau.
Draudžiama: naudoti vienkartinius instrumentus dar kartą; naudoti B kategorijos įrankius, jei jie nebuvo išdezinfekuoti; naudoti A kategorijos įrankius, jei jie nebuvo sterilizuoti.
	1. Valymo ir dezinfekcijos priemones reikia naudoti pagal gamintojo nurodymus.
Svarbu laikytis tikslios dozės, nurodyto mirkymo laiko ir naudojimo būdo. Priemonių naudojimo instrukcijos turi būti pasiekiamos darbo vietoje, kad darbuotojas visada galėtų jas patikrinti.
2. Vienkartiniai instrumentai naudojami tik vieną kartą. Jei instrumentų neįmanoma tinkamai išvalyti, dezinfekuoti ar sterilizuoti, jie turi būti laikomi vienkartiniais
ir po naudojimo išmetami.
3. Visi instrumentai valomi, dezinfekuojami ir sterilizuojami specialiai tam skirtoje patalpoje arba zonoje. Ten turi būti tinkamos sąlygos, valymo priemonės ir įranga.
4. Instrumentus galima valyti rankiniu arba mechanizuotu būdu. Rankiniu būdu instrumentai plaunami po tekančiu vandeniu naudojant valiklį ir šepetėlį. Mechanizuotai instrumentai valomi ultragarso aparate, vadovaujantis aparato gamintojo rekomendacijomis.
Draudžiama: naudoti vienkartinius instrumentus pakartotinai; naudoti B kategorijos paslaugoms skirtus instrumentus, jei jie nebuvo dezinfekuoti;
naudoti A kategorijos paslaugoms skirtus instrumentus, jei jie nėra sterilūs.
	
Bendrieji A ir B kategorijos paslaugoms teikti naudojamų instrumentų valymo, dezinfekcijos, sterilizacijos reikalavimai
1. Valant ir dezinfekuojant instrumentus turi būti laikomasi valiklių, dezinfekcijos priemonių gamintojų nurodytų dozavimo, dezinfekcijos (mirkymo) trukmės ir naudojimo instrukcijų, kurios turi būti laikomos paslaugų teikimo vietoje;
2. Instrumentai, kurių negalima tinkamai dezinfekuoti ar sterilizuoti, turi būti vienkartiniai;
3. Instrumentai valomi ir dezinfekuojami instrumentų valymo, dezinfekcijos ir sterilizacijos patalpoje (zonoje);
4. Instrumentai valomi ir dezinfekuojami rankomis arba mechanizuotai. Mechanizuotai instrumentai valomi ultragarso aparate pagal aparato gamintojo rekomendacijas, naudojant gamintojo rekomenduojamus instrumentų valiklius. Draudžiama kelis kartus naudoti vienkartinius instrumentus, nedezinfekuotus
B kategorijos paslaugoms teikti naudotus daugkartinius instrumentus ir nesterilius A kategorijos paslaugoms teikti naudotus daugkartinius instrumentus.


19 	Grožio studijų kryptis. Kirpimas. Modulinė profesinio ugdymo programa. Kaunas: Karaliaus Mindaugo profesinio ugdymo centras, 2015, psl. 56.




Kodėl svarbu laikytis dezinfekavimo priemonių naudojimo instrukcijų? Kur turi vykti įrankių dezinfekavimas ir sterilizavimas?
Kokiu būdu gali būti valomi ir sterilizuojami instrumentai? Kokius instrumentus ir įrankius reikia išmesti?
Kokius instrumentus draudžiama išmesti?



6. ŽODYNO PRATIMAI





Pratimas 1. Pažymėkite, kurie žodžiai susiję su higiena.



 klientas,  dezinfekcija,  sterilizacija,  šukuosena,  ultragarsas

 plaukai,  žirklės,  kirpėjas,  inspektorius,  karštas vanduo,  valymas



Atsakymai: dezinfekcija, stilizacija, ultragarsas, karštas vanduo, inspektorius, valymas.





Pratimas 2. Raskite tinkamus žodžių apibrėžimus.


	
Žodis
	
Apibrėžimas

	1. dezinfekcija
	a) aparatas, kuris valo garso bangomis

	2. sterilizacija
	b) nurodymai, kaip ką nors daryti

	3. ultragarsas
	c) naudojamas tik vieną kartą

	4. vienkartinis
	d) procesas, kai sunaikinami mikrobai

	5. instrukcija
	e) visiškas bakterijų ir virusų sunaikinimas



	1.
	2.
	3.
	4.
	5.

	
	
	
	
	




Atsakymai: 1 – d; 2 – e; 3 – a; 4 – c; 5 – b.





Pratimas 3. Įrašykite reikiamus žodžius.



1. Instrumentus reikia ............................... po kiekvieno kliento.
2. A kategorijos įrankiai turi būti ............................... .
3. Vienkartiniai instrumentai ............................... tik vieną kartą.
4. Naudodami chemines priemones visada skaitykite ............................... .
5. Mechaninis valymas atliekamas naudojant ............................... aparatą.



Atsakymai: 1 – dezinfekuoti; 2 – sterilizuojami; 3 – naudojami; 4 – instrukciją; 5 – ultragarso




Pratimas 4. Įrašykite tinkamus žodžius į sakinį pagal kontekstą (naudokite: dezinfekcija, sterilizacija, valomas, ultragarsas, vienkartinis).



1. Po darbo dienos visi įrankiai dedami į ............................... aparatą.
2. ............................... ir ............................... procesai sunaikina bakterijas ir virusus.
3. ............................... įrankiai išmetami iš karto po naudojimo.
4. Pirmiausia įrankiai yra ............................... , o tik po to dezinfekuojami.



Atsakymai: 1 – ultragarsas; 2 – dezinfekcija, sterilizacija; 3 – vienkartiniai; 4 – valomi.




7. RAŠYMAS




Pratimas 1. Pabaikite sakinius.



1. Po kiekvieno kliento aš visada
2. Mano darbo vietoje turi būti
3. Vienkartiniai instrumentai
4. Aš visada laikau
5. Ultragarsinis aparatas padeda




Pratimas 2. Trumpai parašykite, kaip prižiūrite įrankius (5–6 sakiniai).



Panaudokite bent 3 žodžius iš sąrašo: dezinfekcija, sterilizacija, ultragarsas, vienkartinis, instrukcija.





Pratimas 3. Aprašykite įrankių valymo ir dezinfekavimo procesus. Naudokite jungtukus: pirmiausia, vėliau, galiausiai. (3–5 sakiniai kiekvienam įrankiui)



Žirklės – Šukos –
Elektrinis plaukų skustuvas –





Pratimas 4. Argumentuokite, kodėl svarbu dezinfekuoti ir sterilizuoti įrankius po kiekvieno kliento? Parašykite 8–10 sakinių, naudodami jungtukus: todėl, nes, kad, be to, taip pat. Įtraukite bent vieną pavyzdį.




Pratimas 5. Kūrybinė užduotis – situacijos analizė.



Situacija:

Kirpėja pastebėjo, kad klientui kirpdama naudojo žirkles, kurios dar nebuvo dezinfekuotos. Ką ji turėtų daryti? Kaip reikėtų paaiškinti situaciją klientui? (6–8 sakiniai.)



8. PROFESINĖ SIMULIACIJA: KIRPĖJAS IR PADĖJĖJAS VALO IR DEZINFEKUOJA ĮRANKIUS



Simuliacijai naudojamos realios kirpimo įrankių ir prietaisų valymo instrukcijos.20

	
Įrankiai
	
Valymo instrukcija

	Žnyplės, žirklės
	Valyti plaukus plaušelių neturinčiu audiniu;
Plauti šiltame vandenyje su dezinfekcijos valomąja priemone; Skalauti tekančiu karštu vandeniu;
Nusausinti neturinčiu plaušų audiniu.

	Elektrinės žnyplės
	Pašalinti plaukus nuo žnyplių;
Nuvalyti žnyplių ašmenų pritvirtinimus su 70 proc. alkoholiu; Nuvalyti žnyples audiniu, sudrėkintu su dezinfekcijos valomąja priemone ir vandeniu arba alkoholiu.

	Plaukų skustuvas
	Sterilizuoti arba išmesti, jeigu yra užterštas krauju;
Išmesti skustuvo ašmenis į aštriems daiktams skirtą konteinerį.







20        Grožio paslaugoms teikti naudojamų instrumentų priežiūros metodinės rekomendacijos. Vilnius: Užkrečiamų ligų ir
AIDS centras, 2011, psl. 22–23.




	Elektriniai plaukų skustuvai
	Išmesti skustuvo ašmenis į aštriems daiktams skirtą konteinerį; Nušluostyti skustuvo paviršių audiniu, sudrėkintu dezinfekcijos valomąja priemone ir vandeniu arba alkoholiu.

	Šukos, plaukų šepečiai, plaukų tinklelis, kaklo šepečiai, ausų kamšteliai, plaukų segtukai/gnybtai
	Panaudoti plaušelių neturintį audinį nuvalant plaukus; Plauti šiltame vandenyje su dezinfekcine priemone; Skalauti tekančiame karštame vandenyje;
Nusausinti plaušelių neturinčiu audiniu.

	Plaukų suktukai: paprasti, karšti, karštos žnyplės, garbanų žnyplės.
	Valyti plaukus plaušelių neturinčiu audiniu;
Plauti šiltame vandenyje su dezinfekcijos valomąja priemone; Skalauti tekančiame karštame vandenyje;
Nusausinti neturinčiu plaušelių audiniu.





Paruošti korteles, kurių vienoje pusėje parašytas įrankio pavadinimas, o kitoje valymo ir dezinfekavimo instrukcija.

Mokiniai suskirstomi grupėmis po keturis. Vienas mokinys yra kirpėjas, kitas – kirpėjo padėjėjas, kiti du stebėtojai. Kirpėjas sako padėjėjui, ką jis turi daryti. Instrukcijas nurodo liepiamąja nuosaka. Kirpėjo padėjėjas atlieka veiksmus. Stebintys mokiniai užsirašo pastabas.

Išvalę ir dezinfekavę vieną įrankį mokiniai keičiasi rolėmis ir valo kitą įrankį.




9. REFLEKSIJA




Mokytojas paklausia kelių klausimų:
1) Kuris žodis šiandien buvo sunkiausias?
2) Kokia dezinfekavimo priemonė naudojama dažniausiai?
3) Kodėl svarbu valyti ir dezinfekuoti įrankius po kiekvieno kliento?


Juos mokiniai aptaria visi kartu. Po kiekvieno klausimo galima duoti laiko mokiniams sugalvoti atsakymus arba trumpai užsirašyti atsakymus. Tokiu būdu silpniau lietuvių kalbą mokantys mokiniai turės laiko pasiruošti ir laisviau dalyvaus pamokoje.

